Mustafa Dikeç: Οι Ημέρες της Οργής – null\nΔημοσιεύθηκε την 6 Δεκεμβρίου, 2019 από geniusloci2017\nMustafa Dikeç: Οι Ημέρες της Οργής\nΤο παρακάτω άρθρο είναι προσαρμογή κειμένου που περιλαμβάνεται στο βιβλίο Urban Rage: The Revolt of The Excluded (Yale University Press, 2017). Ο Mustafa Dikeç είναι καθηγητής αστικών μελετών στο πανεπιστήμιο Παρισιού XII και στο πανεπιστήμιο του Μάλμο. Μετάφραση Δημήτρης Πλαστήρας.\nΑκόμη και ο άκαμπτος Sarkozy αναγκάστηκε να αναβάλει την αμφιλεγόμενη εκπαιδευτική μεταρρύθμιση του, υπό το φόβο ενός «Ευρωπαϊκού Μάη του ‘68» στη διάρκεια των Χριστουγέννων. Τέτοια ήταν η κλίμακα της εξέγερσης στην Ελλάδα τον Δεκέμβρη του 2008. Ήταν, κάποιοι σημείωσαν, «η πιο έντονη κοινωνική κρίση στα 34 χρόνια μετά την μετάβαση στη δημοκρατία στην Ελλάδα» το 1974. Άλλοι πιστεύουν πως ήταν «μια από τις εντονότερες αμφισβητήσεις του ελληνικού πολιτικού κατεστημένου από το τέλος του Ελληνικού Εμφυλίου Πολέμου» το 1949. Κάποιοι πήγαν ακόμη πιο πέρα και είπαν πως με τους όρους έντασης και κλίμακας, η ελληνική εξέγερση ήταν «μοναδική στην ελληνική ιστορία και υπάρχουν ελάχιστα παραδείγματα τέτοιων ταραχών στην πρόσφατη ευρωπαϊκή ιστορία». Ήταν πράγματι, «η χειρότερη πολιτική εξέγερση στην Ευρώπη από το Μάη του 1968». Συνολικά, υπήρχε μια ευρεία συμφωνία πως αυτό που συνέβη το Δεκέμβριο του 2008 στην Ελλάδα δεν είχε προηγούμενο με πολλούς τρόπους.\nΔεν είχε προηγούμενο σε κλίμακα και ένταση ίσως, αλλά όχι πρωτοφανής – στην Ελλάδα, όπως θα δούμε, υπάρχει μακρά ιστορία άμεσης πολιτικής δράσης και αγώνα. Ωστόσο, αντίθετα με άλλες που έχουμε μελετήσει, η ελληνική εξέγερση του 2008 δεν χαρακτηρίστηκε κυρίως από φυλετικές διακρίσεις, αν και δεν ήταν εντελώς απούσες. Η βασική πηγή του θυμού, όπως με άλλες εξεγέρσεις που έχουμε δει, ήταν η διαδεδομένη αίσθηση αποκλεισμού και αδυναμίας μέσα σε ένα κατεστημένο πολιτικό σύστημα του οποίου η νομιμοποίηση είχε τρωθεί βαθιά. Διαδηλωτές συγκεντρώθηκαν στο κέντρο της Αθήνας το Δεκέμβριο του 2008 όταν ένας αστυνομικός σκότωσε ένα δεκαπεντάχρονο παιδί. Η πόλη σταμάτησε να λειτουργεί για μέρες. Η εξέγερση εξαπλώθηκε στο μεγαλύτερο τμήμα της επικράτειας.\nΗ ελληνική εξέγερση έφερε ανθρώπους από διαφορετικά μέρη μαζί, δίχως απαραίτητα να τους ενώνει κάτω από μια σημαία μιας κοινής ιδεολογίας ή απαίτησης. Ήταν μια εξέγερση πολιτών που ένοιωθαν πολιτικά αποκλεισμένοι σε ένα πλαίσιο που χαρακτηρίζονταν από την αύξηση της ανεργίας, την διάβρωση των κοινωνικών δικαιωμάτων, τη διαφθορά, τις επενδύσεις στο δημόσιο χώρο που μεγέθυναν τις ανισότητες, και τις εντάσεις με την αστυνομία. Δεκαετίες καπιταλιστικής αστικής ανάπτυξης είχαν δημιουργήσει μια πραγματική κτηματομεσιτική έκρηξη και εξευγενισμό (gentrification), που συνοδεύτηκε από απότομη αύξηση της επισφαλούς εργασίας και της ανεργίας. Μια σταθερή μεγέθυνση της ανισότητας και η πόλωση, χαρακτηρίζουν το πλαίσιο που οδήγησε στην εξέγερση. Ο πυρετός της αστικής ανάπτυξης ακολουθούσε τις προτεραιότητες της αγοράς και έφτασε στο αποκορύφωμά του με τους ολυμπιακούς αγώνες του 2004 στην Αθήνα, αφήνοντας πολλούς πολίτες απογοητευμένους καθώς αισθάνθηκαν αποκλεισμένη από την παραγωγή των αστικών χώρων τους. Μέσα στο πλαίσιο αυτό είναι που πρέπει να κατανοήσουμε τον Ελληνικό Δεκέμβρη – τις «ημέρες της οργής», όπως έλεγε ένα σύνθημα – καθώς οι πολίτες υπερασπίζονταν το δικαίωμα τους στη πόλη και το δικαίωμα στο να συμμετέχουν στη πολιτική διαδικασία. Ας προσπαθήσουμε αρχικά να κατανοήσουμε τι έκανε αυτή τη περίοδο καπιταλιστικής αστικής ανάπτυξης ιδιαίτερα δυσάρεστη. Παρόλο που η Ελλάδα δεν ήταν η μόνη χώρα που γνώρισε μια τέτοια περίοδο καπιταλιστικής επέκτασης και, την περίοδο των εξεγέρσεων, σίγουρα δεν ήταν η πιο αδύναμη οικονομία της ευρωζώνης, ή τουλάχιστον η μόνη αδύναμη, αν και ήταν ήδη σε πτώση. Θα δούμε πως οι κληρονομιές της ιστορικής εξέλιξης της Ελλάδας που χαρακτηρίστηκαν από αυταρχικά καθεστώτα έκαναν την μετάβαση στο καπιταλισμό ιδιαίτερο, και έσπειραν τους σπόρους πολλών προβλημάτων που εμφανίστηκαν αργότερα, μόλις η ανάπτυξη τελείωσε.\nΑπό το Δημόσιο στην Επισφάλεια\nΗ ελληνική ιστορία του 20ου αιώνα χαρακτηρίζεται από κύκλους αυταρχικής διακυβέρνησης και πάλης, από το καθεστώς Μεταξά στα τέλη του 1930 ως τον Εμφύλιο Πόλεμο στο δεύτερο μισό του 1940 και, πιο πρόσφατα , στην στρατιωτική δικτατορία του 1967-1974, γνωστή ως το «Καθεστώς των Συνταγματαρχών». Η πτώση της χούντας σηματοδότησε όχι μόνο το τέλος της δικτατορίας των συνταγματαρχών αλλά και το τέλος της μακράς ιστορίας καταπιεστικών καθεστώτων του εικοστού αιώνα. Αυτό που ακολούθησε μετά το 1974 ήταν η μια εποχή ζωντάνιας και πολιτικής ριζοσπαστικοποίησης που αναφέρεται ως μεταπολίτευση, που σημαίνει πολιτική μετά, ή πολιτική μετάβαση. Αυτή η εποχή που είδε την καταδίκη των υψηλόβαθμων στελεχών της χούντας, την εκδίωξη του βασιλιά και την ίδρυση της Τρίτης Ελληνικής Δημοκρατίας. Το γεγονός πως εξεγέρσεις τέτοιας κλίμακας ξέσπασαν είναι σημαντικό, και θα επανέρθουμε σε αυτό.\nΗ μεταμόρφωση της Ελλάδας μετά το τέλος του Εμφυλίου το 1949 προσφέρει μια εικόνα της οικονομικής κατάστασης που δημιούργησε το πλαίσιο για την εξέγερση του 2008 – και την ύφεση την επόμενη χρονιά. Μεταξύ των αρχών της δεκαετίας του 1950 και τα μέσα της δεκαετίας του 1980, η ελληνική οικονομία επεκτάθηκε, μετατρέποντας μια κατά κύριο λόγο αγροτική κοινωνία σε μια όλο και πιο αστική και πιο εύπορη. Οι βασικοί παράγοντες που έκαναν την οικονομική ανάπτυξη εκείνη την εποχή δυνατή ήταν ο τουρισμός, η ναυτιλία, οι τράπεζες και τα ξένα εμβάσματα. Η αλλαγή ήταν και γρήγορη και σημαντική όσο και ιδιαίτερη: ιδιαίτερα όλη η μεγέθυνση στην απασχόληση πραγματοποιήθηκε μέσα στο δημόσιο τομέα, στην αυτοαπασχόληση και την ανεπίσημη οικονομία. Έτσι, είτε εργαζόσουν για το κράτος, που ήταν η ασφαλέστερη επιλογή, μετανάστευες ή ήσουν αυτοαπασχολούμενος. Στη δεκαετία του 1970 και του 1980, σχεδόν δυο τρίτα όλων των απόφοιτων πανεπιστημίου εργάζονταν για το κράτος. Το μοτίβο αυτής της οικονομικής ανάπτυξης επέτρεψε στους Έλληνες να αποφύγουν κάποια από τα λιγότερο επιθυμητά στοιχεία του καπιταλισμού, ιδιαίτερα «τις πειθαρχικές συνέπειες και ανασφάλειες της ιδιωτικής εργασιακής αγοράς».\nΗ μεταπολεμική Ελλάδα δεν είχε κράτος πρόνοιας, οι μισθοί ήταν χαμηλοί, και πολιτικές των χώρων εργασιών παρέμεναν καταπιεστικές. Οι κοινωνικές παροχές βελτιώθηκαν λίγο στην μεταδικτατορική εποχή, πρώτα από τη συντηρητική κυβέρνηση της Νέας Δημοκρατίας στα τέλη της δεκαετίας του 1970, και στη συνέχεια από τη σοσιαλιστική κυβέρνηση του ΠΑΣΟΚ που ήρθε στην εξουσία το 1981. Έτσι στη δεκαετία του 1980, όταν πολλές δυτικές χώρες απομακρύνονταν από την σοσιαλδημοκρατία προς το νεοφιλελευθερισμό, η Ελλάδα προχωρούσε προς την αντίθετη κατεύθυνση. Ωστόσο, οι πόροι για την σοσιαλδημοκρατική επέκταση δεν προήλθε από φόρους – οι πλούσιοι παρέμειναν ανέγγιχτοι από φόρους όπως στις προηγούμενες περιόδους – αλλά πληρώθηκε κατά κύριο λόγο από ευρωπαϊκούς αναπτυξιακούς πόρους. Αυτό σήμαινε πως παρά την πολιτική μετάβαση, προηγούμενες προνομιούχες κοινωνικές και οικονομικές δομές παρέμειναν. Το αποτέλεσμα ήταν η συσσώρευση δημόσιου χρέους.\nΕπιπλέον, η απασχόληση στο δημόσιο τομέα δεν μπορούσε να επεκτείνεται για πάντα, και τελικά έπαψε να το κάνει στη δεκαετία του 1990. Η πτώση έφερε τη στασιμότητα. Υπό την πίεση της ΕΕ, μια σειρά από ιδιωτικοποιήσεις άρχισαν να συρρικνώνουν την απασχόληση στο δημόσιο τομέα στα τέλη της δεκαετίας του 1990. Έτσι, ο νεοφιλελευθερισμός κατέληξε να φτάσει στην Ελλάδα αργότερα από κάθε άλλη ευρωπαϊκή χώρα. Η οικονομική απορρύθμιση και οι ιδιωτικοποιήσεις ήταν ανάμεσα άμεσες νεοφιλελεύθερες πολιτικές που εφαρμόστηκαν, ιδιαίτερα κατά την περίοδο πριν τους ολυμπιακούς αγώνες του 2004. Η κερδοσκοπική οικονομική δραστηριότητα επίσης υποβοηθήθηκε από την ένταξη στο ευρώ το 2001, αν και η Ελλάδα δεν κάλυπτε στην πραγματικότητα τις προϋποθέσεις: η Eurostat αποκάλυψε το 2004 πως η ελληνική κυβέρνηση είχε πληρώσει στην Goldman Sachs 300 εκατομμύρια δολάρια για να μεταφέρει χρέος εκτός των δημόσιων λογαριασμών της για να δώσει την εντύπωση πως είχε περιορίσει το έλλειμα, μια απαραίτητη προϋπόθεση για συμμετοχή.\nΑν και η ελληνική οικονομία αυξήθηκε σταθερά από τα μέσα της δεκαετίας του 1990 ως τα μέσα της δεκαετίας του 2000, αυτή η ανάπτυξη δεν βασίστηκε σε σταθερά θεμέλια. Η πρωτοκαθεδρία της διεθνούς ναυτιλίας και του τραπεζικού τομέα κατέληξε στην παραμέληση στην επένδυση στην χώρα. Η ελληνική οικονομική ανάπτυξη στη διάρκεια αυτής της περιόδου οφείλονταν κυρίως σε ευρωπαϊκές επιδοτήσεις, την ναυτιλιακή έκρηξη που ακολούθησε την εξαγωγική έκρηξη της Κίνας, τον τραπεζικό τομέα και την οικονομική κερδοσκοπία, και τις κατασκευές για τους Ολυμπιακούς Αγώνες του 2004. Η τραπεζική και κερδοσκοπική φρενίτιδα επίσης προκάλεσε μια έκρηξη δανεισμού προς τους Έλληνες καταναλωτές, η οποία θα αποδεικνύονταν δραματική όταν χτυπούσε η οικονομική κρίση. Τίποτα από όλα αυτά δεν βοήθησε να εδραιωθεί μια σταθερή αγορά εργασίας με αξιοπρεπείς μισθούς.\nΑντίθετα αυτό που προέκυψε ήταν η αποκαλούμενη «Γενιά των 700 Ευρώ» – η γενιά των νεαρών Ελλήνων που, παρά τα προσόντα τους, είναι παγιδευμένα σε χαμηλόμισθες και προσωρινές δουλειές όπου κερδίζουν το πολύ ως 700€ το μήνα. Από όλες τις νέες θέσεις εργασίας που δημιουργήθηκαν το 2006. Το 70% ήταν μερικής απασχόλησης. Με όρους εισοδήματος η ανισότητα, μετρούμενη ως ο λόγος του πλουσιότερου 20% προς το φτωχότερο 20%, η Ελλάδα ήταν τέταρτη μεταξύ των μελών της Ευρωπαϊκής Ένωσης την ίδια χρονιά. Περισσότερο από το ένα πέμπτο του πληθυσμού ζούσε κάτω από τη γραμμή ανέχειας. Αν και αργοπορημένη στον νεοφιλελευθερισμό σε σχέση με τους Ευρωπαίους εταίρους της, η Ελλάδα είχε και αυτή το μερίδιο της σε γενικευμένη επισφάλεια και αυξανόμενες ανισότητες, οι οποίες είναι χαρακτηριστικό των χωρών του ΟΟΣΑ από τότε που άρχισαν να αλλάζουν οι αγορές εργασίας τη δεκαετία του 1980.\nΈτσι η εξέγερση του 2008 δεν ήταν απαραίτητα ένδειξη της αποτυχίας της Ελλάδας να γίνει μια πλήρως σύγχρονη χώρα, όπως έτειναν να την παρουσιάζουν κατά τις πρώτες μέρες της εξέγερσης, αλλά αποτέλεσμα των νεοφιλελεύθερων μεταρρυθμίσεων που προώθησε όπως οι Ευρωπαίοι εταίροι της, απλά αργότερα. Ο Στάθης Κουβελάκης τονίζει αυτή τη τάση και πως σύντομα άλλαξε δείχνοντας την απεικόνιση της ελληνικής εξέγερσης στα κυρίαρχα γαλλικά μέσα. Τέσσερις μέρες μετά την έναρξη των γεγονότων, η Le Monde παρουσίαζε την Ελλάδα ως κάπως οπισθοδρομική κοινωνία που δεν είναι ακριβώς Ευρωπαϊκή. Μερικές μέρες αργότερα, ωστόσο, όταν Γάλλοι πολιτικοί εξέφρασαν ανησυχίες για τον κίνδυνο παρόμοιας έκρηξης στα προάστια (banlieues), η ίδια εφημερίδα τύπωσε ένα άρθρο που κατέληγε: «Η Γαλλία δεν είναι Ελλάδα. Αλλά». Σε λιγότερο από μια εβδομάδα, ο Κουβελάκης παρατηρεί, η αρχαϊκή και ανατολίτική χώρα είχε μετατραπεί σε καθρέφτη που έδειχνε στη Γαλλία τα ίδια της τα προβλήματα. Οι μεταμορφώσεις που δημιούργησαν το πλαίσιο της ελληνικής εξέγερσης δεν προήλθαν από αρχαϊκότητα ή οπισθοδρομικότητα, αλλά ήταν αποτέλεσμα πολιτικών επιλογών.\nΗ Ολυμπιακή Κληρονομιά\nΟ καπιταλιστικός εκσυγχρονισμός της Ελλάδας ήταν ιδιαίτερα έντονος. Η ύπαιθρος άδειασε (κάτι που είχε να κάνει και με τον εμφύλιο πόλεμο), εκατομμύρια μετανάστευσαν στο εξωτερικό, και εκατομμύρια μετακόμισαν στις πόλεις, στην Αθήνα συγκεκριμένα, που ακόμη είναι το σπίτι περίπου το ενός τρίτου του συνολικού πληθυσμού. Αυτό σήμαινε για την Αθήνα μια ανεπανάληπτη συγκέντρωση πληθυσμού και ανεξέλεγκτη αστική ανάπτυξη. Η μεταπολεμική περίοδος γενικά χαρακτηρίζεται από αστική επέκταση με μικρής κλίμακας και παράνομες κατασκευές στις περιφέρειες μεγάλων πόλεων – τη περίοδο της αστικοποίησης και της οικονομικής επέκτασης. Το μοτίβο αυτό άλλαξε το 1990 όταν η κυβέρνηση, ακολουθώντας την ατζέντα της ΕΕ αναφορικά με την αστική πολιτική, άνοιξε την αστική γη στις αγορές και ενθάρρυνε τις επιχειρηματικές στρατηγικές για την αστική ανάπτυξη. Και η κυβέρνηση και ο ιδιωτικός τομέας έτσι επένδυσαν στον αστικό χώρο μέσω μεγάλων σχεδίων όπως οι ολυμπιακοί αγώνες και τα σχέδια δημιουργίας αστικού branding. Ο αστικός χώρος έγινε σημείο επένδυσης και πηγή κέρδους για επιχειρηματίες. Ωστόσο η αναγκαίοι ρυθμιστικοί και θεσμικοί μηχανισμοί για την συγκράτηση των αρνητικών συνεπειών μιας τέτοιας μετατόπισης δεν υπήρχαν.\nΙδιαίτερα στις αρχές της δεκαετίας του 2000, υπήρξε μια περίοδος έντονης κατασκευαστικής δραστηριότητας, η οποία ήταν ιδιαίτερα ορατή στην Αθήνα. Οι ολυμπιακοί αγώνες χρησιμοποιήθηκαν για να κατευθύνουν τεράστια ποσά δημόσιου χρήματος σε τεράστια αστικά σχέδια που διεκπεραιώθηκαν από συμπράξεις ιδιωτών και δημοσίου. Πράγματι, η Ελένη Πορτάλιου έχει πε, οι ολυμπιακοί αγώνες έχουν χρησιμεύσει ως εργαλείο για την ευρύτερη αναδιαμόρφωση του ελληνικού καπιταλισμού και της αστικής πολιτικής. Χρησιμοποιώντας τους ολυμπιακούς ως δικαιολογία, οι πολιτικοί εγκατέλειψαν τις πρωτύτερες ιδέες περί περιφερειακής ανάπτυξης, αποκέντρωσης, κοινωνικής συνοχής και περιβαλλοντικής φροντίδας. Η Αθήνα μετατράπηκε σε ένα τεράστιο εργοτάξιο όπου έρρεαν οι δημόσιοι πόροι.\nΤα σχέδια ευνοήθηκαν από τη χρήση δημόσιας γης και φτηνής εργασίας, αλλά οι εργασιακές συνθήκες και οι μισθοί παρέμειναν κάτω από τα καθιερωμένα επίπεδα. Τα ατυχήματα στο χώροι εργασίας απογειώθηκαν, και κάθε απόπειρα για διαμαρτυρία ή για απεργία αντιμετωπίζονταν ως προδοσία προς το έθνος. Ωστόσο, τα σχέδια εστίαζαν λιγότερο πάνω στις ανάγκες των τοπικών κατοίκων και περισσότερο στην προσέλκυση τουριστών και διεθνών επενδυτών, και κατέληξαν στην ιδιωτικοποίηση δημόσιας γης και υπηρεσιών. Η ανάπτυξη νέων εμπορικών ζωνών και κτιρίων γραφείων έγινε προτεραιότητα, κάτι που μεγέθυνε τα ήδη υψηλά επίπεδα ανισότητας στη πόλη. Γρήγορα ακολούθησε η επέκταση του αεροδρομίου. Ωστόσο το gentrification των κέντρων των πόλεων και η περιβαλλοντική καταστροφή εκείνη τη περίοδο, ιδιαίτερα με την προετοιμασία για τους ολυμπιακούς, δημιούργησε εντάσεις. Οι αυξανόμενη δυσαρέσκεια προκάλεσε κινητοποιήσεις στη δεκαετία του 2000 που εστίαζαν σε δυο σημεία συγκεκριμένα: το περιβάλλον και τον αστικό χώρο. Έτσι, όταν η οργή ξέσπασε το 2008, υπήρχε ήδη μια σημαντική κληρονομιά αστικού ακτιβισμού και ένας αριθμός ακτιβιστών που είχαν εξασκήσει τις ικανότητες τους, τη τεχνογνωσία και τα δίκτυα αλληλεγγύης κατά τα προηγούμενα χρόνια τοπικού ακτιβισμού.\nεπίσης υπήρχε η κληρονομιά της διαφθοράς, η οποία, όπως θα δούμε συνέχισε να υποσκάπτει την νομιμοποίηση της κυβέρνησης κατά τα χρόνια πριν τα γεγονότα. Στην απουσία των αποτελεσματικών ρυθμιστικών μηχανισμών, και σε ένα πολιτικό περιβάλλον που χαρακτηρίζεται από τη διαφθορά, η εστίαση αυτή πάνω στον αστικό χώρο ως εργαλείο για το μάρκετινγκ της πόλης και ως πηγή κέρδους εκτόπισε κατοίκους, ενίσχυσε ανισότητες και υποβάθμισε το περιβάλλον. Οι ιδιωτικοποιήσεις, το χάρισμα δημόσιων συμβολαίων, και συμπράξεις δημοσίου και ιδιωτών, συνέβαλλαν όλα σε μεγάλα σκάνδαλα διαφθοράς που υπονόμευσαν την νομιμοποίηση του κράτους.\nΜια ακόμη κληρονομιά των ολυμπιακών αγώνων ήταν η εισαγωγή νέων μορφών αστυνόμευσης και επιτήρησης στην Αθήνα. Η εντατικοποίηση της αστυνόμευσης ήταν επίσης το προϊόν του πλαισίου που δημιουργήθηκε μετά την 11η Σεπτεμβρίου. Στα χρόνια πριν τους ολυμπιακούς αγώνες, η Ελλάδα πέρασε νέους νόμους και δημιούργησε ειδικές μονάδες σύμφωνες με την στρατιωτικοποίηση της αστυνομίας που έκανε την εμφάνιση της και σε άλλα μέρη. Η αστυνομική δραστηριότητα εστίασε σε συγκεκριμένες περιοχές, όπως η γειτονιά των Εξαρχείων στο κέντρο της Αθήνας, το επίκεντρο της εξέγερσης, σε μια χώρα με αστυνομική δύναμη που είχε μακρά προϊστορία κακοποίησης προς τα νεαρά άτομα, οι πολιτικοί ακτιβιστές και μετανάστες, και όπου υπάρχει ευρύτατο αντιαστυνομικό πνεύμα χάρη στην αντιεξουσιαστική της ιστορία, αυτού του είδους η εντατικοποίηση της αστυνόμευσης απλά μεγέθυνε τις εντάσεις.\nΜέσα σε αυτό το πλαίσιο οικοδομικής φρενίτιδας, πολιτικής διαφθοράς και αστυνομικής καταπίεσης που η ελληνική νεολαία, ιδιαίτερα, άρχισε να βλέπει ένα ζοφερό μέλλον. Η νεανική ανεργία και η υποαπασχόληση ήταν πρόβλημα για την Ελλάδα ακόμη και σε περιόδους υψηλής οικονομικής ανάπτυξης στα μέσα της δεκαετίας του 1990, φτάνοντας στο 22% το 2008. Την χρονιά που ξέσπασε η εξέγερση, περισσότερο από το ένα πέμπτο της νεολαίας μεταξύ δεκαπέντε και είκοσι τεσσάρων ήταν άνεργοι, και το επόμενο έτος περισσότερο από το ένα τέταρτο. Η σταθερή αύξηση στην ανεργία της νεολαίας ή οποία ήταν σημαντική πηγή θυμού που οδήγησε στην έκρηξη του 2008, συνεχίστηκε, φτάνοντας το εκπληκτικό 58% το 2013. Νέοι που κατάφερναν να βρουν δουλειά έπρεπε να ανεχθούν χαμηλούς μισθούς, μερική απασχόληση και επισφαλείς εργασίες, όπως είδαμε παραπάνω. Η σμίκρυνση της αγοράς εργασίας επηρέασε την νεολαία σε όλο το φάσμα, ανεξάρτητα από το εκπαιδευτικό επίπεδο και την κοινωνική θέση – ένας από τους παράγοντες που έφερε μαζί διαφορετικά τμήματα της ελληνικής νεολαίας κατά την διάρκεια της εξέγερσης.\nΕπίσης μέσα σε αυτό το πλαίσιο ήταν που η κυβέρνηση ανακοίνωσε, στις αρχές του 2006, πως θα νομιμοποιούσε τα ιδιωτικά πανεπιστήμια, αν και το σύνταγμα απαγόρευε ξεκάθαρα την ιδιωτική ανώτερη εκπαίδευση. Αυτό ήταν κομμάτι ενός ευρύτερου πακέτου μεταρρυθμίσεων που η κυβέρνηση προσπαθούσε να περάσει, που επίσης περιλάμβανε διοικητικές στρατηγικές για τα δημόσια πανεπιστήμια, μειωμένη χρηματοδότηση και το τέλος του πανεπιστημιακού ασύλου. Πολλοί φοιτητές και καθηγητές αντιμετώπισαν την προτεινόμενη μεταρρύθμιση, και το τρόπο που την χειρίστηκε η κυβέρνηση, ως αυταρχική και πειθαρχική επίθεση στην δημόσια εκπαίδευση. Αυτό ήταν η αρχή μιας μακράς περιόδου διαμαρτυριών το Μάρτιο του 2006. Ως το τέλος του Μάη, σχεδόν όλα τα ελληνικά πανεπιστήμια ήταν υπό κατάληψη. Οι διαμαρτυρίες συνεχίστηκαν στη διάρκεια του επόμενου ακαδημαϊκού έτους, με τους δασκάλους της πρωτοβάθμιας εκπαίδευσης να συμμετέχουν διαμαρτυρόμενοι για τα μέτρα λιτότητας. Η αντίδραση της αστυνομίας τυπικά ήταν βίαιη. Τεράστιες διαδηλώσεις τον Ιούνιο του 2006 και αργότερα το Μάρτιο του 2007 δέχτηκαν την επίθεση της αστυνομίας, με αποτέλεσμα μαζικές συλλήψεις, όπως και σε αρκετές κατηγορίες για υπερβολική χρήση βίας, βασανιστηρίων και άλλων κακοποιήσεων.\nΗ αστυνομική βία στη διάρκεια των διαδηλώσεων απλά μεγάλωσε το θυμό, και ριζοσπαστικοποίησε ακόμη περισσότερο τους φοιτητές που συμμετείχαν στις διαδηλώσεις. Έτσι, ήδη πριν την εξέγερση του Δεκέμβρη του 2008, μαθητές, μαθητές λυκείου συγκεκριμένα, είχαν κινητοποιηθεί και πολιτικοποιηθεί μέσα από τις διαδηλώσεις του 2006-07, και τώρα είχαν πάρει μια γεύση από το αστυνομικό ρόπαλο και τα δακρυγόνα. Ωστόσο οι κινητοποιήσεις του 2006-07 όχι μόνο πολιτικοποίησαν την νεολαία και την έκαναν πιο επιφυλακτική, πραγματικά εχθρική, απέναντι στην αστυνομία· επίσης υπονόμευσαν την νομιμοποίηση του κράτους, όχι μόνο μέσα από τη βίαιη καταστολή των διαδηλώσεων, αλλά και από την ίδια τη φύση της προτεινόμενης μεταρρύθμισης. ΄΄όπως είδαμε παραπάνω, αν και σε κάμψη, η σπουδαιότητα του κράτους στην δομή της απασχόλησης στην Ελλάδα έκανε το ζήτημα της εκπαίδευσης θεμελιώδες. Μια καλή θέση εργασίας μέσα στο κράτος απαιτούσε καλό πανεπιστημιακό πτυχίο, που έκανε την παροχή δημόσιας και δωρεάν ανώτερης εκπαίδευσης σημαντική στην νομιμοποίηση του ελληνικού κράτους. Η προσπάθεια μεταρρύθμισης της κυβέρνησης, η οποία περιλάμβανε μια πρόταση νομιμοποίησης των ιδιωτικών πανεπιστημίων, και η βίαιη αστυνομική αντίδραση στην διαφωνία, υπονόμευσε την νομιμοποίηση του κράτους στα μάτια πολλών νεαρών ανθρώπων.\nΟι κρίσεις νομιμοποίησης όμως του κράτους είχαν και άλλες πηγές, μεταξύ τους σημαντικά σκάνδαλα διαφθοράς. Ένα τέτοιο σκάνδαλο ξέσπασε τον Αύγουστο του 2008, μερικούς μήνες πριν την εξέγερση, στην οποία αρκετοί υπουργοί και το μοναστήρι του Βατοπεδίου ενεπλάκησαν σε μια παράνομη ανταλλαγή γης. Αν και υπουργοί και κατασκευαστικές εταιρείες με στενούς δεσμούς με το κυβερνών κόμμα της Νέας Δημοκρατίας αποκόμισαν τεράστια παράνομα κέρδη από την απάτη, ο πρωθυπουργός δεν παραιτήθηκε και η κυβέρνηση προσπάθησε να εμποδίσει την πλήρη διερεύνηση της υπόθεσης. Μερικά από τα συνθήματα κατά τη διάρκεια της εξέγερσης του 2008 αναφέρονταν στο σκάνδαλο, όπως «η λεηλασία δεν είναι δουλειά κουκουλοφόρων, είναι η δουλειά τραπεζιτών, παπάδων και μοναχών». Μερικούς μήνες μετά το σκάνδαλο, τον Οκτώβριο του 2008, η κυβέρνηση ανακοίνωσε ένα πακέτο 28 δισεκατομμυρίων για την διάσωση των τραπεζών, κάτι που ξανά ήταν η πηγή θυμού μεταξύ πολιτών όπως και πολλών συνθημάτων και κειμένων όπως φάνηκε στη διάρκεια της εξέγερσης του Δεκέμβρη.\nΗ συγκέντρωση περιστατικών που έδειχναν τη διαφθορά της κυβέρνησης και την ανικανότητα στη διάρκεια της χρονιάς πριν τις εξεγέρσεις του 2008 ήταν εντυπωσιακή: μια εκπαιδευτική μεταρρύθμιση που προτάθηκε ξαφνικά, η βίαιη αστυνομική καταστολή των αντιπάλων της μεταρρύθμισης, η ανικανότητα να αντιμετωπιστούν οι δασικές πυρκαγιές του Αυγούστου του 2007 που άφησαν δεκάδες νεκρούς και χιλιάδες άστεγους, ένα κτηματομεσιτικό σκάνδαλο που εμπλέκονταν μοναχοί και υπουργοί, και, ως αποκορύφωμα, ένα πακέτο διάσωσης 28 εκατομμυρίων ευρώ σε διεφθαρμένους τραπεζίτες σε μια χώρα με σταθερά αυξανόμενα επίπεδα ανεργίας, υποαπασχόλησης, ανισότητας και πόλωσης. Ωστόσο, ήταν μια σφαίρα που προκάλεσε το ξεχείλισμα του πικρού ποτηριού.\nΤώρα Μιλάνε οι Δρόμοι\nΤώρα μιλάνε οι δρόμοι…. Αυτές οι μέρες είναι για τους χιλιάδες μεταναστών και προσφύγων που δολοφονήθηκαν στα ελληνικά σύνορα, στα αστυνομικά τμήματα, στους χώρους εργασίας…. Για τους ανθρώπους που έχουν πεθάνει στα εργοτάξια των ολυμπιακών αγώνων. Για την αδήλωτη εργασία…. Αυτές οι μέρες είναι για όλους εκείνους που περιθωριοποιήθηκαν, αποκλείστηκαν…. 18 χρόνια σιωπηλού θυμού είναι αρκετά.\nΣτέκι Αλβανών Μεταναστών, 2008\nΉταν ξεκάθαρο πως ήταν κάτι παραπάνω από διαμαρτυρία στο δρόμο. Φανταστείτε το Γουέστμινστερ και το Γουάιτχολ ή τον Λευκό Οίκο και το Κογκρέσσο υπό πολιορκία κάθε μέρα για δυο εβδομάδες.\nΚώστας Δουζίνας, Φιλοσοφία και Αντίσταση στη Κρίση\nΠερίπου στις 9 μμ στις 6 Δεκέμβρη του 2008, η αστυνομία πυροβόλησε και σκότωσε έναν άοπλο έφηβο στην γειτονιά των Εξαρχείων στο κέντρο της Αθήνας. Ο Αλέξης Γρηγορόπουλος, μαθητής γυμνασίου από μεσοαστική οικογένεια που ζούσε στα προάστια της Αθήνας, ήταν μόλις δεκαπέντε. Ήταν έξω Σάββατο βράδυ με φίλους όταν δύο αστυνομικοί από την ομάδα «ειδικών φρουρών» τους πλησίασε μετά από κάτι που μάλλον ήταν ανταλλαγή λεκτικών προσβολών. Αν και δεν υπήρχε απειλή φυσικής βίας, ένας από τους αστυνομικούς έβγαλε το όπλο του. Αυτόπτες μάρτυρες και η βαλλιστική έρευνα της αστυνομίας έδειξαν πως ο αστυνομικός έστρεψε το όπλο του προς τον νεαρό, και όχι στον αέρα όπως ισχυρίζονταν οι αστυνομικοί. Ο Αλέξης Γρηγορόπουλος πέθανε από μια σφαίρα στην καρδιά. Με δεδομένες τις συνθήκες, η χρήση του όπλου ήταν και υπερβολική και παράνομη. Οι αστυνομικοί μπήκαν σε διαθεσιμότητα, κατηγορήθηκαν για παράνομη χρήση όπλων, ανθρωποκτονία από πρόθεση, και συνέργεια. Αργότερα ο ένας δικάστηκε σε ισόβια κάθειρξη, και ο άλλος σε δέκα χρόνια φυλάκισης.\nΜέσα σε μια ώρα από το φόνο, ένα πλήθος είχε ήδη συγκεντρωθεί στα Εξάρχεια, πετώντας πέτρες και μολότοφ στην αστυνομία. Τρία πανεπιστήμια καταλήφθηκαν την νύχτα εκείνη (Πολυτεχνείο, Νομική Σχολή και Οικονομικό Πανεπιστήμιο), και οι διαδηλωτές βγήκαν στους δρόμους του κέντρου της Αθήνας, καταστρέφοντας και καίγοντας τράπεζες και εμπορικές αλυσίδες στη διαδρομή, που ήταν οι βασικοί στόχοι στη διάρκεια της εξέγερσης. Ως στα μεσάνυχτα, η Αθήνα ήταν στις φλόγες.\nΗ αναταραχή εντάθηκε στη διάρκεια της εβδομάδας, επεκτάθηκε γρήγορα έξω από τα Εξάρχεια και πέρα από την Αθήνα για να καλύψει σχεδόν το σύνολο της Ελλάδας. Αλλά πρώτα ας πάρουμε μια αίσθηση του τι είναι τα Εξάρχεια. Με τη ζωντάνια , την πολιτική κουλτούρα και ιστορία τους, είναι αντικείμενο είτε αγάπης, ή για εκείνους που τους αρέσει ο νόμος και η τάξη, περιφρόνησης. Όπως είπαν δημοσιογράφοι του Guardian, «μοιάζει με την Κάτω Ανατολική Πλευρά της Νέας Υόρκης: μια δίνη εναλλακτικής κουλτούρας, τρόπων ζωής και πολιτικής, αλλά με περισσότερο πολιτική όψη». Ή όπως είπε ένας ξενοδόχος όταν του είπα πως θα πήγαινα στα Εξάρχεια με τα τρία μου παιδιά: «Γιατί θες να πας εκεί; Είναι για αναρχικούς».\nΤα Εξάρχεια είναι μια πυκνή γειτονιά στο κέντρο της Αθήνας, ιδιαίτερα πολιτικοποιημένη, αλλά και ιδιαίτερα αστυνομοκρατούμενη. Είναι μια γειτονιά φοιτητών, καλλιτεχνών και διανοούμενων, με μικρά βιβλιοπωλεία και άλλα καταστήματα, μπαρ και μπιστρό, γραφεία πολιτικών κομμάτων και ΜΚΟ, όπως και πολιτικών οργανώσεων της Αριστεράς. Αρκετές αναρχικές ομάδες και κοινωνικά κινήματα έχουν χώρους εκεί. Συνδέονται με κάθε νεανική κινητοποίηση του εικοστού αιώνα, και η πολιτική της και συμβολική της σημασία δεν είναι άγνωστη στους Αθηναίους. Τα Εξάρχεια είναι δίπλα από σημαντικά πανεπιστήμια: τη Νομική Σχολή, το Οικονομικό Πανεπιστήμιο και, ιδιαίτερα, με το Πολυτεχνείο των Αθηνών, το οποίο ήταν το επίκεντρο των φοιτητικών εξεγέρσεων εναντίον της δικτατορίας το 1973, και από τότε έχει γίνει σημαντικό σημείο εκδήλωσης πολιτικής αντίθεσης.\nΔεν είναι υπερβολικό να χαρακτηριστούν τα Εξάρχεια ως αντικαθεστωτικό οχυρό της νεολαίας, και για αυτό έχει στιγματιστεί από το κατεστημένο. Επίσης για αυτό η περιοχή είναι αντικείμενο έντονης αστυνομικής παρουσίας και επιτήρησης, που εντάθηκε την περίοδο πριν τα γεγονότα. Επιπλέον στα πέρα από τα πιο ζωντανά στοιχεία που περιεγράφηκαν παραπάνω, οι δρόμοι των Εξαρχείων χαρακτηρίζονται επίσης από τη παρουσία οχήματα των αστυνομικών μονάδων καταστολής όπως και από μέλη ειδικών μονάδων που φορούν αλεξίσφαιρα γιλέκα και κρατώντας αυτόματα όπλα. Αυτό μοιάζει σαν υπερβολή, με δεδομένο ότι τα Εξάρχεια έχουν ένα σχεδόν μηδενικό επίπεδο εγκληματικότητας, και η αδικαιολόγητη αστυνομική παρουσία βοηθά μάλλον στην πρόκληση και στον ανταγωνισμό παρά στην προστασία και την υπηρεσία.\nΗ άμεση κινητοποίηση μετά το φόνο έγινε κυρίως από αναρχικούς και ριζοσπάστες Αριστερούς ακτιβιστές, που ήταν στο στοιχείο τους στα Εξάρχεια και ήδη είχαν μια ανταγωνιστική σχέση με την αστυνομία. Σύντομα όμως μαζί τους ενώθηκαν νέοι από όλα τα τμήματα της κοινωνίας, περιλαμβανόμενων, την Δευτέρα, μαθητών γυμνασίου που πήγαν στις διαμαρτυρίες σε μεγάλους αριθμούς. Η αστυνομική αντίδραση ήταν τυπικά βίαιη, με τεράστιες ποσότητες και αρκετά επεισόδια βαρβαρότητας. Οι διαμαρτυρίες ήταν πιο έντονες τις πρώτες δύο εβδομάδες, αλλά συνεχίστηκαν για περισσότερο από ένα μήνα. Πολλά πανεπιστήμια και σχολεία ήταν υπό κατάληψη. Περίπου 200 τραπεζικά καταστήματα δέχτηκαν επίθεση, και πολλά από αυτά καταστράφηκαν. Οι λεηλασίες δεν ήταν διαδεδομένες, αλλά πολλά ακριβά μαγαζιά καταστράφηκαν. Επιπλέον στη φυσική βία που περιλάμβανε και συγκρούσεις με την αστυνομία, και καταστροφή ATM και φαναριών, οι διαμαρτυρίες περιλάμβαναν πολλές δράσεις, μεταξύ τους παραστάσεις, καταλήψεις θεάτρων και στούντιο της ΕΡΤ. Η κυβέρνηση φλέρταρε με την ιδέα ανακήρυξης κατάστασης έκτακτης ανάγκης, αλλά αργότερα εγκαταλείφθηκε. Ωστόσο, η αστυνομική αντίδραση έγινε πιο βίαιη, και μαζί τους ενώθηκαν ακροδεξιοί που επιτίθονταν στους διαδηλωτές, στοχεύοντας μετανάστες συγκεκριμένα. Ως τα μέσα του Ιανουαρίου, η ελληνική εξέγερση είχε τελειώσει.\nΟι μετανάστες, ήταν τότε και εκείνοι στους δρόμους διαμαρτυρόμενοι, ένα από τα πολλά στοιχεία που έκανε την ελληνική εξέγερση του 2008 δίχως προηγούμενο, σε πολλά επίπεδα, στην σύγχρονη ιστορία της χώρας. Η εξέγερση κράτησε περισσότερο από κάθε άλλη από την μετάβαση της χώρας στη φιλελεύθερη δημοκρατία το 1974. Πήγε πέρα από την Αθήνα, επεκτεινόμενη σχεδόν σε όλη την επικράτεια, περιλαμβάνοντας όχι μόνο τις μεγάλες πόλεις και τις αστικές περιοχές, αλλά επίσης κάποιες από τις αγροτικές περιοχές και ακριτικές περιοχές. Η διάχυση της εξέγερσης οδήγησε την Λουκία Κοτρωνάκη και τον Σεραφείμ Σεφεριάδη να πουν πως ο «Ελληνικός Δεκέμβρης» δεν ήταν απλά μια ταραχή, αλλά μια ιδιαίτερη μορφή απαίτησης που ονομάζουν «εξεγερτική συλλογική δράση», χαρακτηριζόμενη από την γεωγραφική και κοινωνική επέκταση, ‘όπως και ένα μίγμα βίαιων και μη-βίαιων πράξεων αντίστασης. Ή σύμφωνα με τα λόγια του Σταύρου Σταυρίδη, ήταν μια έκφραση «κοινής οργής» και ένας τρόπος «συλλογικής ανάκτησης της πόλης». Η διάρκεια και η γεωγραφική επέκταση της εξέγερσης έδειξε πως αν και η άμεση αφορμή ήταν ο φόνος ενός άοπλου εφήβου από την αστυνομία, ο θυμός που έβραζε για μεγάλο διάστημα και είχε πολλές πηγές.\nΟι νέοι άνθρωποι ήταν η πλειονότητα και έπαιξαν βασικό ρόλο στην εξέγερση, η οποία ήταν ένα άλλο ξεχωριστό χαρακτηριστικό. Πράγματι, όπως σημείωσε ο Παναγιώτης Σωτήρης, για πρώτη φορά ήταν ένα ολοκληρωμένο νεανικό κίνημα, και όχι απλά μια φοιτητική στιγμή. Ο αγώνας των δυο προηγούμενων ετών εναντίον των εκπαιδευτικών μεταρρυθμίσεων, όπως είδαμε παραπάνω, είχαν ήδη ευνοήσει την καλλιέργεια μιας κουλτούρας αντίστασης μεταξύ των μαθητών. Ο Δεκέμβρης όμως ένωσε μαθητές με νέους εργάτες, νέους της κατώτερης τάξης με νέους της μέσης τάξης και, ίσως το κυριότερο, την ντόπια ελληνική νεολαία με τους νέους μετανάστες δεύτερης γενιάς. Διαφορετικά τμήματα του πληθυσμού ενώθηκαν στην εξέγερση του Ελληνικού Δεκέμβρη. Η διαφορετικότητα τους και οι κοινές πηγές της οργής τους ήταν εμφανείς στις δημόσιες ανακοινώσεις που εκδόθηκαν στη διάρκεια της πρώτης εβδομάδας των γεγονότων, στις 12 Δεκεμβρίου του 2008, από Συντονιστικό Καταλήψεων στην Αθήνα:\n«Η εξέγερση της νεολαίας είναι μια έκφραση κοινωνικής οργής εναντίον των πολιτικών που δολοφονούν τη ζωή, εκπαίδευση και την εργασία, εναντίον της κυβέρνησης που επιτίθεται στη νεολαία και την ίδια στιγμή δίνει 28 δισεκατομμύρια ευρώ στις τράπεζες. Είναι πολιτική απάντηση στη κρατική δολοφονία και καταστολή… Οι εργάτες … είναι οι φυσικοί σύμμαχοι του κινήματος μας που εκφράζει την οργή των μαθητών γυμνασίου, φοιτητών, επισφαλώς εργαζόμενων νέων «της γενιάς των 700 ευρώ», τους άνεργους και τους μετανάστες».\nΗ εργασιακή ανασφάλεια ήταν κοινή αγωνία σε όλο το φάσμα, περιλαμβανομένων εργατών και της ελληνικής νεολαίας διαφορετικών μορφωτικών επιπέδων, κοινωνικό επίπεδο, κοινωνικής θέσης και καταγωγής. Πριν την εξέγερση, τα βασικά εργατικά σωματεία είχαν καλέσει ήδη σε γενική απεργία στις 10 Δεκέμβρη, η οποία είναι μια ακόμη ένδειξη της ευρέως διαδεδομένης αίσθησης αγανάκτησης. Το μέλλον έμοιαζε ιδιαίτερα ζοφερή για την νεολαία, η οποία ήταν ένας σημαντικός παράγοντας που τους ένωσε.\nΈνα ακόμη ζήτημα που ένωσε την νεολαία, και ιδιαίτερα την ντόπια νεολαία και τους νέους μετανάστες δεύτερης γενιάς, ήταν η αστυνομική βαρβαρότητα, η οποία, σημείωσε ο Ανδρέας Καλύβας, ήταν κάτι που «και οι ξένοι και οι ντόπιοι μπορούν να κατανοήσουν». Όπως σημειώθηκε παραπάνω, η ελληνική αστυνομία έχει μια καλά καταγεγραμμένη ιστορία κακοποίησης και βαρβαρότητας, η οποία είχε ήδη καταγραφεί σε αρκετές αναφορές στις αρχές της δεκαετίας του 2000. Αυτές εξέφραζαν ανησυχίες για τις παραβιάσεις των ανθρωπίνων δικαιωμάτων που έγιναν από την αστυνομία στη διάρκεια διαδηλώσεων, συλλήψεις και κρατήσεις, μεταξύ τους υπερβολική χρήση βίας, αυθαίρετες κρατήσεις, βασανιστήρια και άλλων κακομεταχειρίσεων, και άρνηση πρόσβασης σε νομικές υπηρεσίες. Πράγματι σε αρκετές περιπτώσεις στη δεκαετία του 2000 το Ευρωπαϊκό Δικαστήριο Ανθρωπίνων Δικαιωμάτων βρήκε την Ελλάδα να έχει παραβιάσει του δικαιώματος στη ζωή και την απαγόρευση των βασανιστηρίων ή ταπεινωτικής μεταχείρισης. Η έκθεση της Διεθνούς Αμνηστίας του 2009 ήταν ξεκάθαρη για τη σχέση μεταξύ της ιστορίας της αστυνομικής βίας και της εξέγερσης του Δεκέμβρη: «Οι διαδηλώσεις είναι η κορύφωση ενός μοτίβου σοβαρών παραβιάσεων των ανθρώπινων δικαιωμάτων από αξιωματούχους των αστυνομικών δυνάμεων».\nΈνας Δεύτερος Γαλλικός Νοέμβρης του 2005\nΓια εμάς τους οργανωμένους μετανάστες, αυτός είναι η δική μας γαλλική εξέγερση του Νοέμβρη του 2005\nΌταν οι δήθεν φιλελεύθερες χώρες καταφεύγουν σε μαζική αστυνομική βία , μαρτυρούν τη δική τους κοινωνική και πολιτική αδυναμία.\nΠολλοί καθιερωμένοι διανοούμενοι δεν ήταν ευγενικοί απέναντι στους εξεγερμένους. Ερμήνευσαν την εξέγερση ως μια μορφή διαστροφής, που εξέθεσε μια κουλτούρα βίας και έλλειψη ευγένειας. Τα καθιερωμένα μέσα δεν απέφυγαν να αποκαλέσουν τους διαδηλωτές ως «όχλο». Τέτοια δυσφημιστικά σχόλια οφείλονταν μάλλον στο επίπεδο βίας εναντίον της ιδιοκτησίας και της γενικής καταστροφής. Ακόμη και παρατηρητές θετικοί ως προς την εξέγερση παραδέχονταν πως τα γεγονότα του 2008 ήταν «πολύ πιο έντονα, βίαια και καταστροφικά» από οτιδήποτε από το τέλος του Εμφύλιου πολέμου. Εκατοντάδες τράπεζες , καταστήματα και δημόσια κτίρια καταστράφηκαν, εκατοντάδες αυτοκίνητα πυρπολήθηκαν, οι μεταφορές παρέλυσαν. Η έκταση της φυσικής καταστροφής είχε ξαφνιάσει τους πάντες.\nΩστόσο η εξέγερση, όσο βίαιη και αν ήταν, ήταν η έκρηξη σε αντίδραση σε άλλες μορφές βίας, τις οποίες αποκάλυψε. Ήταν βία που κατέστρεψε την κατεστημένη τάξη, επειδή η κατεστημένη τάξη αντιμετωπίστηκε ως πηγή βίας. Το σημείο αυτό διατυπώθηκε με δύναμη με την δημόσια ανακοίνωση μιας λαϊκής συνέλευσης που έκανε κατάληψη στο δημαρχείο του Αγίου Δημητρίου, μια δημοτική ενότητα στο νότιο τμήμα της μητροπολιτικής περιοχής της Αθήνας, κατά τη διάρκεια της εξέγερσης του Δεκέμβρη:\n«Ειπώθηκαν πολλές κουβέντες για τη βία. Για τους ανθρώπους σε θέσεις εξουσίας και τα μέσα βία είναι μόνο ότι καταστρέφει την τάξη.\nΑλλά για εμάς:\nΒία είναι να εργάζεσαι για σαράντα χρόνια και ιδιαίτερα χαμηλούς μισθούς και να αναρωτιέσαι αν θα καταφέρεις ποτέ να πάρεις σύνταξη.\nΒία είναι τα τραπεζικά ομόλογα, η κλοπή των συντάξεων, η απάτη του χρηματιστηρίου.\nΒία είναι να αναγκάζεσαι να πάρεις στεγαστικό δάνειο το οποίο θα πρέπει να ξεπληρώσεις με τεράστιο τόκο.\nΒία είναι το δικαίωμα του εργοδότη να σε διώχνει όποτε θέλει.\nΒία είναι να είσαι άνεργος, επισφαλής, να πληρώνεσαι 700 ευρώ το μήνα, μερικές φορές δίχως ασφάλιση.\nΒία είναι τα εργατικά «ατυχήματα», επειδή τα αφεντικά κόβουν τα κόστη εις βάρος της ασφάλειας στο χώρο εργασίας.\nΒία είναι να είσαι γυναίκα μετανάστρια, να ζεις με μόνιμο φόβο απέλασης, και να έχεις ένα σταθερό συναίσθημα ανασφάλειας».\nΑν χαρακτηρίστηκε από βία εναντίον της ιδιοκτησίας, με τις τράπεζες και τις αλυσίδες καταστημάτων ως βασικούς στόχους, ο Ελληνικός Δεκέμβρης αποκάλυψε και μίλησε για άλλες μορφές βίας που καταστρέφουν πολλές ζωές, από την ανεργία ως την διαφθορά, από την επισφάλεια ως την αστυνομική βαρβαρότητα. Μια βαθιά δυσπιστία προς το πολιτικό κατεστημένο ήταν εμφανής σε όλη τη διάρκεια της εξέγερσης με τη μορφή των συνθημάτων και των κειμένων. Υπό την έννοια αυτή, η ελληνική εξέγερση έδειξε πως η κατεστημένη πολιτική τάξη ήταν ανίκανη να εκπληρώσει τα πολιτικά ιδανικά, ιδιαίτερα της νεότερης γενιάς των Ελλήνων και των μεταναστών που γεννήθηκαν και ζούσαν στην Ελλάδα. Η πλειοψηφία των συμμετεχόντων, σημειώνει ο Κώστας Δουζίνας, «ήταν άνθρωποι των οποίων τα θέλω δεν ακούστηκαν ποτέ». Η εξέγερση επεκτάθηκε, σύμφωνα με τα λόγια της Ειρήνης Γαϊτάνου, «από μια ενσυνείδηση που, για πρώτη φορά, μια γενιά που αντιμετώπιζε ένα μέλλον χειρότερο από εκείνο των προηγούμενων γενιών», και από μια αγανάκτηση πως η «συσσωρευμένη οργή» τους δεν μπορούσε να εκφραστεί μέσα από τα παραδοσιακά κανάλια πολιτικής επικοινωνίας και αντιπροσώπευσης. Για αυτό οι δρόμοι μιλούσαν για πάνω από ένα μήνα.\nΚαι όταν οι δρόμοι μίλησαν, υπήρξε χώρος για φωνές που σε άλλες συνθήκες φιμώνονταν. Όπως σημειώθηκε παραπάνω, η συμμετοχή των δεύτερης γενιάς μεταναστών – πλέον εξεγερμένοι και σε δημόσια θέα – ήταν σημαντική πτυχή της ελληνικής εξέγερσης. Στη δημόσια τους ανακοίνωση που αναρτήθηκε στο διαδίκτυο στις 19 Δεκεμβρίου 2008, το Στέκι Αλβανών Μεταναστών δήλωσαν την απαίτηση τους για ισότητα:\n«Τα παιδιά των μεταναστών συμμετέχουν μαζικά και δυναμικά στο κίνημα…. Δεν θέλουν να είναι και δεν είναι σαν τους γονείς τους, που ήρθαν στην Ελλάδα με τα κεφάλια τους σκυμμένα, και αντιμετωπίστηκαν σαν ζητιάνοι. Είναι κομμάτι της ελληνικής κοινωνίας, μιας και δεν γνωρίζουν άλλη κοινωνία. Δεν ζητιανεύουν αλλά απαιτούν να είναι ίσοι με τους Έλληνες ομόλογους τους: ίσοι στον αγώνα στο δρόμο, ίσοι στο όνειρο για το μέλλον».\nΣτις 22 Δεκεμβρίου, η Κωνσταντίνα Κούνεβα, μια μετανάστρια από τη Βουλγαρία που εργάζονταν ως καθαρίστρια δέχτηκε επίθεση με θειικό οξύ, κάτι που προσέλκυσε περισσότερους μετανάστες στην εξέγερση και τροφοδότησε την οργή. Η συμμετοχή των μεταναστών ήταν σημαντική πολιτική πτυχή του Ελληνικού Δεκέμβρη, επειδή υπονοούσε την εμφάνιση νέων πολιτικών υποκειμένων, και έτσι έναν επαναπροσδιορισμό της πολιτικής κοινότητας. Η αναφορά στις εξεγέρσεις του 2005 στα γαλλικά προάστια και η απαίτηση για ισότητα έδειξε πως η δεύτερη γενιά μεταναστών στην Ελλάδα, όπως οι στιγματισμένες ομάδες στην Γαλλία, αισθάνθηκαν αποκλεισμένοι και καταπιεσμένοι στη χώρα της γέννησης και διαμονής τους. Ωστόσο, καθώς η έκταση της εξέγερσης έδειχνε, το αίσθημα αποκλεισμού δεν περιορίζονταν στους δεύτερης γενιάς μετανάστες.\nΜια ακόμη σημαντική πολιτική πτυχή της ελληνικής εξέγερσης ήταν πως αντίθετα από τις προηγούμενες εξεγέρσεις του εικοστού αιώνα στην Ελλάδα, έγινε μέσα σε φιλελεύθερη δημοκρατία. Αυτό οδήγησε κάποιους να αγνοήσουν το πολιτικό της νόημα. Όπως ένα μέλος κατάληψης πανεπιστημίου το 1973 εναντίον της στρατιωτικής χούντας, τώρα στην ηγεσία μιας αριστερής κοινοβουλευτικής ομάδας ανήσυχου για την εξέγερση του Δεκέμβρη, είπε: «επαναστατήσαμε εναντίον μιας στρατιωτικής δικτατορίας, επαναστατούν εναντίον μιας δημοκρατίας…. Ποιον πολεμούν ακριβώς;». Αλλά αυτό είναι ίσως ακριβώς το νόημα. Όπως συνέβη σε άλλες αστικές εξεγέρσεις σε ΗΠΑ, Ηνωμένο Βασίλειο, Γαλλία και Σουηδία, δεν χρειάζεσαι μια στρατιωτική δικτατορία για να προκαλέσει αδικίες που θα εξοργίσει τους καθημερινούς πολίτες. Οι δημοκρατίες μας είναι απόλυτα ικανές να το κάνουν αυτό, αν και μέσω από συνθήκες πολύ διαφορετικές από εκείνες ενός στρατιωτικού καθεστώτος. Το γεγονός πως πρόκειται για δημοκρατικά καθεστώτα δεν αποτελεί, με άλλα λόγια, εγγύηση εναντίον καταστροφικών ανισοτήτων, καταπιεστικών πρακτικών και αδικίες που παρέμειναν άλυτες. Πράγματι, το γεγονός πως αυτά είναι δημοκρατ4ικά καθεστώτα, δεν είναι καν εγγύηση για δημοκρατία , με το τρόπο αυτό κατανοούμε την ίση αξία κάθε πολίτη και κατοίκου.\nΕίδαμε με το ελληνικό όπως και με άλλα επεισόδια αστικής οργής πως η εξέγερση παραμένει η απόλυτη μορφή διαφωνίας για τους πολίτες που δεν αναγνωρίζονται ως νόμιμοι ή ισότιμοι συνομιλητές – όχι απλά ως ψηφοφόροι – στις διαδικασίες που επηρεάζουν τις καθημερινές ζωές της. Οι αστικές εξεγέρσεις, υπό την έννοια αυτή, δεν είναι επεισόδιά άσκοπης καταστροφής, αλλά υπενθυμίσεις της παρουσίας ενός σώματος πολιτών που αισθάνονται αδικημένοι από το έργο της κατεστημένης τάξης. Όπως παρατήρησε ένα άτομο που συμμετείχε στην εξέγερση: «το σπάσιμο δεν έχει σημασία. Από όλα τα συνθήματα το σημαντικότερο ήταν, «Είμαστε εδώ». Οι αστικές εξεγέρσεις περιλαμβάνουν την σωματική παρουσία πολιτών που επιβεβαιώνουν τους εαυτούς ως ίσους για να αμφισβητήσουν την τάξη των πραγμάτων. Όπως έγραφε ένα γκράφιτι στην Αθήνα μετά την εξέγερση του Δεκέμβρη του 2008: «Ο Δεκέμβρης δεν ήταν απάντηση, ήταν ερώτηση».\nΑπό το 1974, η Ελλάδα ήταν δημοκρατικό κράτος, με σύνταγμα σε ισχύ, με το κοινοβούλιο να λειτουργεί, πολλά πολιτικά κόμματα να προσπαθούν να προσελκύσουν ψηφοφόρους, και ελεύθερες εκλογές να γίνονται συχνά. Ωστόσο, ο τρόπος λειτουργίας όλων αυτών άφησε πολλούς με την αίσθηση του αποκλεισμού και θυμωμένους, όπως φάνηκε στην δίχως προηγούμενο αναταραχή. Οι φιλελεύθερες δημοκρατικές διαδικασίες απέτυχαν να καταπολεμήσουν – και απέτυχαν να δώσουν φωνή που ήθελαν να καταπολεμήσουν – την αστυνομική βαρβαρότητα, την κερδοσκοπία, τον από τα πάνω σχεδιασμό, τον οικονομικό αποκλεισμό, την διάκριση και την εκτεταμένη διαφθορά, όπου όλα συσσωρεύτηκαν με τα χρόνια. Και όταν αναπόφευκτα ξέσπασε, όπως γίνεται, αυτή η φιλελεύθερη δημοκρατική τάξη έπρεπε να καταφύγει σε περισσότερη αστυνομική βία, μαρτυρώντας τις δικές τις κοινωνικές και πολιτικές αδυναμίες.\nPosted in Ακτιβισμός,Καπιταλισμός,Καταστολή,ΚοινωνίαΜε ετικέτα Αστυνομική Βία,Ακτιβισμός,Δεκέμβρης 2008,Εξέγερση,Καπιταλισμός,Καταστολή,Κοινωνία\nPrevious Article Frank Pearce & Steve Tombs: Μποπάλ, Η Union Carbide και η Ύβρις της Καπιταλιστικής Τεχνοκρατίας\nNext Article Herman Salton: Ο Μικρός Πρίγκηπας, Φυλή και οι Πέντε Πλανήτες του Ρατσισμού\nΜια σκέψη σχετικά μέ το “Mustafa Dikeç: Οι Ημέρες της Οργής”\nΠαράθεμα: Mustafa Dikeç: Οι Ημέρες της Οργής | πέμπτο κύμα


Η διατήρηση των πολύ υψηλών τιμών των βασικών εμπορευμάτων και η ολοένα αυξανόμενη προσφορά πετρελαίου και φυσικού αερίου προβλέπεται ότι θα ωθήσουν τις καταβολές φόρων από τον τομέα του upstream στο ιστορικό υψηλό των 2,5 τρισ. δολαρίων το τρέχον έτος, καταρρίπτοντας το προηγούμενο ρεκόρ των 2,1 τρισ. δολαρίων το 2011. Σύμφωνα με στοιχεία της Rystad Energy, η Σαουδική Αραβία θα είναι, φυσιολογικά, η κύρια οφελημένη από τις συνολικές ταμειακές ροές προς τα κρατικά ταμεία και ακολουθούν οι ΗΠΑ και το Ιράκ.\nΓενικά, το top 10 κυριαρχείται από τις χώρες παραγωγούς της Μέσης Ανατολής. Στο σημείο αυτό πρέπει να επισημανθεί ότι φορολογικές ροές ποικίλλουν σημαντικά μεταξύ των χωρών, με την Νορβηγία και το Ιράκ να έχουν μέσο όρο εισπράξεων ανά παραγόμενο βαρέλι ισοδύναμου πετρελαίου (boe) της τάξης των περίπου100 δολαρίων, ενώ για τις ΗΠΑ και τον Καναδά αυτό μτο νούμερο υποχωρεί κάθετα, στα 20 δολάρια ανά βαρέλι ισοδύναμου πετρελαίου.\nΓια το 2020, τα συνολικά φορολογικά έσοδα των κυβερνήσεων ανέρχονταν σε ελαφρώς πάνω από 600 δισ. δολάρια, καθώς οι χαμηλές τιμές του πετρελαίου και του φυσικού αερίου και οι περικοπές της παραγωγής λόγω των επιπτώσεων της πανδημίας του Covid-19, στην αρχή εκείνου του έτους, επέφεραν ένα πρωτοφανές πτωτικό σπιράλ στα αναμνόμενα φορολογικά έσοδα από τον τομέα. Πέρυσι όμως, οι ταμειακές ροές προς τα κρατικά ταμεία αυξήθηκαν σε 1,4 τρισ. δολάρια, χάρη, κυρίως, στις υψηλότερες τιμές των βασικών εμπορευμάτων.\n«Το άλμα των φορολογικών εσόδων σε αυτά τα ύψηοφείλεται στο συνδυασμό των υψηλών τιμών πετρελαίου και φυσικού αερίου και του χαμηλότερου κόστους. Πριν από ένα χρόνο, φαινόταν ότι η εποχή των τρισεκατομμυρίων δολαρίων σε έσοδα αποτελούσε παρελθόν. Σήμερα είναι σαφές ότι βαίνουμε προς έναν υπερ-κύκλο που θα ωφελήσει τις χώρες παραγωγής πετρελαίου. Αυτά τα έσοδα-ρεκόρ παρουσιάζουν μια απαράμιλλη ευκαιρία για τη διαφοροποίηση των οικονομιών», δηλώνει ο επικεφαλής του τμήματος ερευνών Upstream της Rystad Energy.\nΌσον αφορά σε απόλυτους αριθμούς, Το Ριάντ θα αναμένεται να εισπράξει περισσότερα από 400 δισεκατομμύρια δολάρια φέτος, ήτοι, αύξηση σχεδόν 250 δισ. δολάρια σε σύγκριση με το 2021! Από την πλευρά τους, οι ΗΠΑ, λεπονται με τα εκτιμώμενα φορολογικά έσοδα της ομοσπονδιακής κυβέρνησης να ανέρχονται σε περίπου 250 δισ. δολάρια, δηλαδή αύξηση 100 δισ. δολαρίων από το το προηγούμνο έτος και στην Τρίτη θέση ακολουθεί το Ιράκ με περίπου 200 δισεκατομμύρια δολάρια σε φορολογικά έσοδα, τουτέστιν, διπλάσια από πέρυσι.\nΌσον αφορά στην Νορβηγία, καταλαμβάνει την τέταρτη θέση με τα εκτιμώμενα φορολογικά έσοδα από τον τομέα να ανέρχονται σε 150 δισ. δολάρια, παρά το γεγονός ότι είναι μόλις η δέκατη μεγαλύτερη παραγωγός πετρελαίου και φυσικού αερίου παγκοσμίως. Αυτό οφείλεται στο γεγονός των πολύ υψηλών τιμών του φυσικού αερίου στην Ευρώπη, σε συνδυασμό με τα χαμηλά επίπεδα κόστους και τον πολύ υψηλό βαθμό ελέγχου των εταιρειών από το κράτος.\n← REVOIL Άνοδο 37,26% Κατέγραψαν τα Κέρδη προ Φόρων το 2021\nBP: Πλήγμα 20 δισ. προκάλεσε η έξοδος από τη Ρωσία →


Showing results for tags 'form factors'. - HWBOX | O/C on first boot\nShowing results for tags 'form factors'.\nΗ Intel αναβαθμίζει τον κορυφαίο της SSD!\nΣε νέα form factors και με νέο controller θα πωλείται πλέον ο κορυφαίος SSD της σειράς Intel Optane 900. Μέσα στο σαββατοκύριακο ειδησεογραφικό site εντόπισε στο Newegg μια καταχώρηση από έναν νέο SSD της Intel, τον Optane 905P, ο οποίος πρόκειται να συμπληρώσει το lineup των high end SSDs της εταιρίας. Η φωτογραφία που εμφανίστηκε στο Newegg αλλά κατέβηκε μερικές ώρες αργότερα μας δείχνει την ύπαρξη μπλε "plasma" LED στην ψύκτρα του PCB δίνοντας έτσι μια ξεχωριστή νότα στο εσωτερικό του συστήματος. Παράλληλα, το leak επιβεβαιώθηκε εν μέρει και από την ASRock η οποία άρχισε να αναρτά φωτογραφίες παρουσίασης με την παραπάνω ονομασία στο site της δείχνοντας πως το drive είναι πραγματικό! Ακόμη, ανάμεσα στα specs του, βλέπουμε πως ο Optane 905P θα έρχεται και σε U.2 μορφή και με 2.5" σασί που υποστηρίζεται μόνο από όσες μητρικές έχουν την παραπάνω σύνδεση κοντά στις SATA θύρες τους. Τέλος, οι τιμές του Newegg είναι τελικές και δείχνουν ακριβώς τι ζητάει η Intel για την αγορά ενός τέτοιου drive. Πηγή. Βρείτε μας στα Social:\nhigh end ssds\nintel optane 900\n[NEWS_IMG=Νέα σειρά SSD από την SanDisk]http://www.hwbox.gr/images/news_images/sandisk.jpg[/NEWS_IMG] Η SanDisk ανακοίνωσε σήμερα την διαθεσιμότητα μιας νέας σειράς δίσκων SSD. Η σειρά X300 SSD χρησιμοποιεί την τεχνολογία nCache 2.0 σχετική με το αποδοτικότερο caching των δεδομένων για αυξημένες επιδόσεις, αυξημένη αξιοπιστία όπως δήλωσε ο Kevin Conley senior vice president and general manager, client storage solutions στην SanDisk. Επιπρόσθετα, για περαιτέρω αύξηση της αξιοπιστίας, οι δίσκοι έρχονται με την βελτιωμένη error-correction τεχνολογία, ενώ μέσω του προγράμματος SSD Dashboard μπορείτε να δείτε άμεσα, όλες τις πληροφορίες του δίσκου. Οι δίσκοι είναι διαθέσιμοι σε πολλές παραλλαγές, τόσο για φορητούς υπολογιστές, όσο και για σταθερού υπολογιστές υποστηρίζοντας μερικά από τα πιο γνωστά πρότυπα σύνδεσης. Η διαθεσιμότητά τους θα ξεκινήσει τον Οκτώβριο με τα διαθέσιμα μοντέλα να είναι 128GB, 256GB, 512GB και 1TB (μόνο 2.5 ίντσες). Οι SSDs θα βρίσκονται προς παρουσίαση στο booth #242 κατά τη διάρκεια της έκθεσης Interop New York. Αναλυτικά Χαρακτηριστικά Form Factors: 2.5" 7mm cased, M.2 2280, mSATA Capacities**: 128GB, 256GB, 512GB, 1TB Interface: SATA Revision 3.2 (6 Gb/s) backward compatible to SATA Revision 2.0 (3 Gb/s) and SATA Revision 1.0 (1.5 Gb/s) Sequential Read/Write**: Up to 530/470MB/s Random Read/Write**: Up to 90/74k IOPS Endurance (TBW)**: >72TB (128GB), >80 TBW (256GB-1TB) Active Power (W): 95 Slumber(mW): 70 DEVSLP(mW)**: < 7 Weight(g): 2.5" 7mm: 58 ± 3g M.2 2280: 7.5 ± 0.5g mSATA: 7.5 ± 0.5g Operating Temperature: 32ºF to 158ºF (0ºC to 70 ºC) Non-operating Temperature: -67ºF to 185ºF (-55ºC to 85ºC) Operating Vibration: 5 gRMS, 10-2000 Hz, 3 axes Non-operating Vibration: 4.9 gRMS, 7 – 800 Hz, 3 axes Operating/Non-operating Shock: 1,500G @0.5 ms half sine Certifications: FCC, UL, TUV, KC, BSMI, VCCI [img_alt=Νέα σειρά SSD από την SanDisk]http://www.hwbox.gr/members/2195-albums460-picture34406.jpg[/img_alt] Διαβάστε περισσότερα εδώ...\nsandisk x300 ssd series


Les Moissines, Ansouis - Κριτικές εστιατορίων - TripAdvisor\nLes Moissines, Ansouis\nAnsouis: Καταλύματα Bed and Breakfast\nAnsouis: Όλα τα ξενοδοχεία Κοντά στα σημεία ενδιαφέροντος\nAnsouis: Όλα τα εστιατόρια Ansouis: Γαλλική εστιατόρια\nAnsouis: Το καλύτερο γεύμα με Παγωτό\nAnsouis: Το καλύτερο γεύμα με Πολέντα\nΑναζήτηση Ευρώπη›Γαλλία›Προβηγκία›Vaucluse›Luberon›Ansouis›Εστιατόρια σε Ansouis›Les Moissines\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Grande Rue, Ansouis, Γαλλία +33 4 90 09 85 90\nLes Moissines: Οι ταξιδιώτες που ενδιαφέρθηκαν γι' αυτό το μέρος είδαν επίσης\nAnsouis, Luberon La Closerie\nAnsouis, Luberon Le Bistrot des Arts\nAnsouis, Luberon La petite maison de Cucuron\nCucuron, Luberon Ansouis: Όλα τα εστιατόρια (7) Ansouis: Περισσότερα εστιατόρια σε αυτή τη γειτονιά Οι ταξιδιώτες επαινούν…\nAnsouis, Luberon Un Patio en Luberon\nAnsouis, Luberon Σύνδεσμοι διαφημιζομένων * La Closerie Νούμερο 1 από 7 εστιατόρια για: Ansouis\n312 κριτικές Κουζίνες: Γαλλική\nLe Grain de Sel Νούμερο 2 από 7 εστιατόρια για: Ansouis\n71 κριτικές Κουζίνες: Γαλλική, Ευρωπαϊκή\nL'Art Glacier Νούμερο 3 από 7 εστιατόρια για: Ansouis\n275 κριτικές Κουζίνες: Γαλλική\nPatisserie d'Antan Νούμερο 4 από 7 εστιατόρια για: Ansouis\nLe Bistrot des Arts Νούμερο 5 από 7 εστιατόρια για: Ansouis\n5 κριτικές Κουζίνες: Wine Bar\nLa Cave a Manger Γράψτε πρώτοι μια κριτική για αυτό το εστιατόριο Διεύθυνση: Domaine viticole du PUY des ARTS | Les Bessieres, Ansouis, Γαλλία\nGrande Rue, Ansouis, Γαλλία Τοποθεσία:\nΚοντά σε: Les Moissines Κοντινά αξιοθέατα με τη μεγαλύτερη βαθμολογία 73 Κριτικές Chateau d'Ansouis\n7 Κριτικές Domaine des Jardinettes\n14 Κριτικές Musee de Cucuron\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 312 Κριτικές La Closerie\n33 Κριτικές Auberge Bastide Neuve\n315 Κριτικές La petite maison de Cucuron


Ο νέος Περιφερειάρχης Ανατολικής Μακεδονίας-Θράκης καλείται να προωθήσει την επένδυση ζεόλιθου - εφημερίδα Ελευθεροτυπία 19/8/14 - Ελληνικός Ζεόλιθος, προϊόντα ζεόλιθου και βιομηχανικά ορυκτά | Zeolife.gr\nΑρχική » Ζεόλιθος στη Βιομηχανία Καταναλωτικών Αγαθών » Ο νέος Περιφερειάρχης Ανατολικής Μακεδονίας-Θράκης καλείται να προωθήσει την επένδυση ζεόλιθου – εφημερίδα Ελευθεροτυπία 19/8/14\nΟ Γ. Παυλίδης που επισκέφθηκε την περιοχή με το ανεκμετάλλευτο κοίτασμα…\nΠέραν αυτών των συμφερόντων, όμως, θα έρθει αντιμέτωπος και με το υπουργείο Περιβάλλοντος και τον υπουργό Γιάννη Μανιάτη, ο οποίος είναι αυτός που σταμάτησε την επένδυση του ζεόλιθου στα Πετρωτά Εβρου, παράνομα όπως φαίνεται και από την εισαγγελική έρευνα, παρά το ότι η Περιφέρεια είχε δώσει νομίμως την άδεια. Ο Γ. Παυλίδης, στέλεχος της Ν.Δ. στην Ξάνθη, εξελέγη ως ανεξάρτητος υποψήφιος, με το συνδυασμό «Περιφερειακή Αναγέννηση – Ανεξάρτητος Περιφερειακός Συνδυασμός ΑΜΘ», ενώ στα αποτελέσματα των περιφερειακών εκλογών καταγράφηκε ως «Ν.Δ., ανεξάρτητος με τη στήριξη της Ν.Δ.».\nΤην ανάγκη ο ζεόλιθος να γνωστοποιηθεί όσο πιο γρήγορα γίνεται ως προϊόν και να αναγνωριστεί σε διεθνές επίπεδο, τονίζει ο καθηγητής Νίκος Λυγερός, ο οποίος προσπαθεί εδώ και χρόνια να προωθήσει την αξιοποίηση του ζεόλιθου της Θράκης με άρθρα και συνεντεύξεις του.\nΟ Γ. Παυλίδης επισκέφθηκε τις προηγούμενες μέρες τη περιοχή των Πετρωτών Εβρου, όπου εντοπίστηκε το πλούσιο, αλλά ανεκμετάλλευτο ακόμη, κοίτασμα ζεόλιθου. «Πρόκειται για μια πολύ μεγάλη περιοχή με πλούσιο κοίτασμα ζεόλιθου, το οποίο όμως δεν έχει αξιοποιηθεί ακόμη. Δεν μπορεί να παραμένει θαμμένος ένας τεράστιος ορυκτός πλούτος, που μπορεί να φέρει σημαντικά έσοδα γα τη χώρα μας», λέει στην «Ε» ο νέος περιφερειάρχης Ανατολικής Μακεδονίας-Θράκης. «Πρέπει να αξιοποιηθεί προς όφελος των κατοίκων, με τη δημιουργία νέων θέσεων εργασίας», προσθέτει. Ο νέος περιφερειάρχης Αν. Μακεδονίας-Θράκης δηλώνει ότι μόλις αναλάβει τα καθήκοντά του, θα επισκεφθεί τα αρμόδια υπουργεία για να προωθήσει την αξιοποίηση του ζεόλιθου. Ερωτηθείς για τα συμφέροντα που κατήγγειλαν οι δύο επίσης νεοδημοκράτες πρώην υπουργοί και βουλευτές της περιφέρειάς του, δηλώνει: «Δεν ξέρω για συμφέροντα. Εμένα μ’ ενδιαφέρει να αξιοποιηθεί ο ζεόλιθος της Θράκης και να υπάρξουν έσοδα, ανάπτυξη και δουλειές στη περιοχή».\n… θα έρθει αντιμέτωπος με τον υπουργό Περιβάλλοντος Γ. Μανιάτη που σταμάτησε την επένδυση\nΓια τον Γ. Παυλίδη σημαντικό είναι η αξιοποίηση του ζεόλιθου της Θράκης να γίνει εντός Ελλάδας, ώστε να δημιουργηθούν περισσότερα έσοδα για τη χώρα. «Πρέπει η αξιοποίηση του ζεόλιθου να γίνει με όρους υγιείς και ισορροπημένους. Με όρους που θα συμφέρουν την κοινωνία και τη χώρα. Να μην εξάγεται ανεπεξέργαστος, αλλά να γίνεται η επεξεργασία του στην Ελλάδα και μετά να εξάγεται σε άλλες χώρες για συγκεκριμένες χρήσεις, οι οποίες είναι αυτές που διαφοροποιούν την τιμή του», προσθέτει. Υπογραμμίζει ότι προεκλογικά ο ίδιος και οι υποψήφιοι με το συνδυασμό του περιφερειακοί σύμβουλοι δήλωσαν τη βούλησή τους να αξιοποιηθεί ο ζεόλιθος της Θράκης. «Θα τον προβάλουμε το ζεόλιθο της Θράκης», δηλώνει. Και προσθέτει ότι το κοίτασμα είναι τόσο μεγάλο που με την αξιοποίησή του μπορούν να ασχοληθούν όχι μόνο μία, αλλά «αρκετές εταιρείες». Οπως λέει, το κοίτασμα καλύπτει μία έκταση 1.000 στρεμμάτων, ενώ οι δύο εταιρείες που ασχολούνται εκεί έχουν δεσμεύσει μόνο 200 στρέμματα. Σύμφωνα με την ενημέρωση που είχε ο Γ. Παυλίδης, εκτιμάται ότι σε όλη τη περιοχή των Πετρωτών, στην Ορεστιάδα, η συνολική ποσότητα ζεόλιθου αγγίζει τα 100 εκατομμύρια κυβικά μέτρα. Στα σχέδια του Γ. Παυλίδη για την αξιοποίηση του ζεόλιθου πρωτεύουσα θέση κατέχει να έχουν πρόσβαση στο ορυκτό οι αγρότες σε τιμές παραγωγής και όχι σε εμπορικές τιμές.\nΑκόμη ένας λόγος για τον οποίο ο Γ. Παυλίδης υποστηρίζει την αξιοποίηση του ζεόλιθου της Θράκης είναι το ότι δεν κάνει ζημιά στο περιβάλλον. Και σ’ αυτό το σημείο δηλώνει και την αντίθεσή του στην εξόρυξη χρυσού στη Θράκη. «Για την εξόρυξη χρυσού στη Θράκη, η θέση μας είναι δηλωμένη. Ο,τι βλάπτει την υγεία και το περιβάλλον, δεν γίνεται αποδεκτό» ξεκαθαρίζει προς κάθε κατεύθυνση.\n«Αν ο νέος περιφερειάρχης θέλει να αξιοποιήσει το ζεόλιθο των Πετρωτών, θα πρέπει να συγκρουστεί με το υπουργείο Περιβάλλοντος, με τον υπουργό Γιάννη Μανιάτη και με το ελληνικό κράτος», δηλώνει στην «Ε» ο Γιάννης Βορδογιάννης, εκπρόσωπος της εταιρείας «GEO-VET» από τη Θεσσαλονίκη, που εδώ και χρόνια προσπαθεί να αξιοποιήσει το κοίτασμα, για το οποίο πήρε την άδεια από την αρμόδια περιφέρεια Αν. Μακεδονίας-Θράκης, αλλά την επένδυση σταμάτησε ο Γ. Μανιάτης, προκαλώντας μάλιστα εισαγγελική έρευνα για ευθύνες υπουργών, στελεχών υπουργείων και του ΙΓΜΕ. «Για μας η κατάσταση παραμένει στάσιμη εδώ και χρόνια, αλλά είμαστε αποφασισμένοι να το πάμε μέχρι τέλους. Θα μπορούσαν εδώ και χρόνια να υπάρχουν έσοδα για το ελληνικό κράτος και για ολόκληρη την περιοχή. Αλλά δεν υπάρχει απολύτως τίποτα. Αν ο νέος περιφερειάρχης έχει τη βούληση για επενδύσεις, εμείς θα τον δικαιώσουμε», καταλήγει ο Γ. Βορδογιάννης.\nΟι δύο νεοδημοκράτες πρώην υπουργοί που πολιτεύονται στη Θράκη Ευρ. Στυλιανίδης (επάνω) και Αλ. Κοντός καταγγέλλουν ότι προσωπικά συμφέροντα εμποδίζουν την αξιοποίηση του ζεόλιθου της περιοχής\nΤο δικό του αγώνα για την αξιοποίηση του ζεόλιθου της Θράκης δίνει εδώ και χρόνια ο καθηγητής Νίκος Λυγερός. Είναι αμέτρητα τα άρθρα του, οι συνεντεύξεις του, οι επισκέψεις του σε καλλιέργειες στις οποίες χρησιμοποιείται ζεόλιθος, για να δει από κοντά τα αποτελέσματα. «Πρέπει να ασχοληθούμε σοβαρά, στρατηγικά και ορθολογικά με το θέμα της προστατευμένης ονομασίας προέλευσης του ζεόλιθου της Θράκης», τονίζει. «Διότι δεν πρόκειται για έναν ανώνυμο ζεόλιθο, αλλά για το ζεόλιθο της Θράκης μας. Ο θρακικός ζεόλιθος πρέπει να είναι μια ονομασία που να αλλάξει και τα δεδομένα σε τοπικό επίπεδο. Διότι η Θράκη έχει ένα προϊόν με πολλές εφαρμογές σε πολλούς τομείς», προσθέτει. Θεωρεί πρώτης τάξεως ευκαιρία, για τη γνωστοποίηση του ζεόλιθου της Θράκης, τη Διεθνή Εκθεση Θεσσαλονίκης. «Η ΔΕΘ είναι ένα αποτελεσματικό πεδίο δράσης, διότι υπάρχουν τομείς που έχουν άμεση σχέση με τη γεωργία, την κτηνοτροφία, τη βιομηχανία. Ο θρακικός ζεόλιθος μπορεί να παίξει ένα σημαντικό ρόλο και στα καλλυντικά, όπου η προστιθέμενη αξία είναι σημαντική και δημιουργεί ένα ουσιαστικό διαφορικό για την περιοχή», σημειώνει. Και υπογραμμίζει την τεράστια σημασία του ζεόλιθου στην ανάπτυξη της Θράκης. «Μπορούμε ν’ αλλάξουμε την εικόνα της περιοχής. Οπως έχουμε το μάρμαρο της Πάρου, μπορούμε να έχουμε και το ζεόλιθο της Θράκης. Η Θράκη μπορεί ν’ αναπτυχθεί και να παίξει ένα ρόλο στρατηγικό μέσω του ζεόλιθου. Διότι ο ζεόλιθος είναι και ένα όπλο απελευθέρωσης για ολόκληρη τη Θράκη. Μέσω του ζεόλιθου έχει σημασία ακόμα και σε ευρωπαϊκό επίπεδο σε μία ζώνη επαφής. Αλλά το σημαντικό είναι ότι ο ζεόλιθος δημιουργεί μια ανθεκτική σχέση με τη Θράκη σε στρατηγικό επίπεδο. Και αυτήν την περίοδο αρχίζουμε τώρα», καταλήγει ο καθηγητής Νίκος Λυγερός.\nΗ νέα φάση με μίγμα εφαρμογών και αδειοδοτήσεων\nΤου ΝΙΚΟΥ ΛΥΓΕΡΟΥ καθηγητή μαθηματικού\nΗ νέα φάση του ζεόλιθου προέρχεται από το στρατηγικό μίγμα των εφαρμογών και των αδειοδοτήσεων. Οι πρώτες δείχνουν πρακτικά στους παραγωγούς τι προσφέρει ο ζεόλιθος στην ποιότητα των προϊόντων και στην αύξηση της παραγωγής. Οι δεύτερες με την πρώτη αδειοδότηση αρχίζουν να προκαλούν το επενδυτικό ενδιαφέρον και αυξάνεται ο αριθμός των υποψηφίων για περιοχές κοιτασμάτων.\nΟ στρατηγικός συνδυασμός φέρνει τα πρώτα αποτελέσματα και έχουμε όλο και περισσότερα δεδομένα σε τεχνικό και επιστημονικό επίπεδο. Η Θράκη βρίσκεται στο κέντρο αυτού του συνδυασμού και αποδεικνύει ότι έχει πάρει το θέμα ζεστά, ακόμα και σε θεσμικό επίπεδο. Οι εφαρμογές στα γήπεδα και στο αστικό περιβάλλον επιτρέπουν στους πολίτες της πόλης να βλέπουν από μόνοι τους τις αλλαγές που επιτρέπει ο ζεόλιθος. Στην Αλεξανδρούπολη το αγρόκτημα έχει ήδη τις πρώτες ζεολιθικές παραγωγές. Η Νέα Ορεστιάδα και το Διδυμότειχο δείχνουν το παράδειγμα στο βόρειο Εβρο με την αποτελεσματικότητα των δράσεών τους. Ετσι και οι περιοχές Πετρωτών, Πενταλόφου, Κόκκαλου αρχίζουν να παίρνουν μεγαλύτερη αξία και να ετοιμάζουν το έδαφος για τον ελληνικό ζεόλιθο, που θα έρθει να ενισχύσει πρακτικά όλη τη στρατηγική προσπάθεια της ανάδειξής του. Η Ελλάδα έχει πια αρκετά στοιχεία κι όχι μόνο ενδείξεις ότι μπορεί να παράγει ζεόλιθο. Και αυτός μπορεί όχι μόνο να βοηθήσει την ανάπτυξη της Θράκης, αλλά και όλης της πατρίδας μας, με τις δυνατότητες που προσφέρει και στον οικονομικό τομέα λόγω ποιότητας. Τώρα κάθε συνεταιρισμός ενδιαφέρεται πρακτικά για τις εφαρμογές του ζεόλιθου και βρίσκει σύμμαχο σε κάθε δήμο που θέλει ν’ αναπτυχθεί επί του πρακτέου, γιατί πολλοί από αυτούς έχουν τη δυνατότητα να κάνουν εξαγωγές και με την αυξημένη ποιότητα που τους προσφέρει ο ζεόλιθος μπορούν πιο εύκολα να παίξουν ένα ρόλο σε διεθνές επίπεδο.\nΜε την ανάδειξη του θέματος, ο ελληνικός ζεόλιθος κινητοποιεί επί του πρακτέου τις ελληνικές υπηρεσίες όχι μόνο λόγω της γραφειοκρατίας, αλλά επειδή μερικά στοιχεία που αφορούν το περιβάλλον και τον άνθρωπο είναι άκρως σημαντικά. Ο ελληνικός ζεόλιθος πρέπει να αποτελέσει ένα παράδειγμα σε αυτόν τον τομέα, γιατί έχουμε σιχαθεί στην πατρίδα μας απαράδεκτες άδειες που δίνονται με έναν παράξενο τρόπο και που δημιουργούν προβλήματα με μη αναστρέψιμες επιπτώσεις. Η Θράκη και η Μακεδονία δέχονται συνεχώς τέτοιες πιέσεις και θέλουμε ο ελληνικός ζεόλιθος να είναι πεντακάθαρος και σε διαδικαστικό επίπεδο. Ετσι είναι όντως σημαντικό να παρακολουθούμε σοβαρά όλες τις φάσεις της αδειοδότησης, από την τεχνική μελέτη έως την εξόρυξη και βέβαια την εκμετάλλευση. Για να δείξουμε ότι η πατρίδα μας μπορεί να λειτουργήσει επαγγελματικά για ένα θέμα τόσο σοβαρό και στρατηγικό για την ανάπτυξη της Θράκης, αλλά και όλης της πατρίδας σε διεθνές επίπεδο. Αυτό σημαίνει επίσης ότι δεν θα δεχθούμε καμιά απαράδεκτη καθυστέρηση για λόγους άνευ ουσίας. Επειδή χρειάζονται γενικά πολλές άδειες, πρέπει και οι υπηρεσίες να είναι σοβαρές και να μην προκαλούν καθυστερήσεις που έχουν επιπτώσεις για όλη την Ελλάδα. Με άλλα λόγια, η υποβολή των αιτήσεων πρέπει να είναι γρήγορη και αποτελεσματική. Και αυτό αφορά κι ένα δήμο σαν το Δήμο Αλεξανδρούπολης, παραδείγματος χάρη. Αλλά και η υποδοχή των αιτήσεων πρέπει να είναι απαιτητική, αλλά ταυτόχρονα και ορθολογική. Γι’ αυτό το λόγο πρέπει όλοι οι φορείς αλλά και ο λαός μας να έχουν στο νου τους κάθε στάδιο για να ξέρουμε πού βρισκόμαστε ακριβώς, έτσι ώστε η εξόρυξη του ελληνικού ζεόλιθου στη Θράκη να αρχίσει επιτέλους και να δούμε τα πρώτα πρακτικά οφέλη στη Θράκη μας, γιατί το αξίζει και ως περιοχή ιστορική για το θέμα του ζεόλιθου αλλά και ως λαός που πιέζεται από παντού κι αντιστέκεται με νύχια και με δόντια για να μην καταστραφεί η πατρίδα μας από απαράδεκτες επιχειρήσεις.\nΔημοσιεύσεις για το ζεόλιθοΕλληνικός ΖεόλιθοςΖεόλιθος της ΘράκηςΗ καινοτομία του ζεόλιθου\nΠροηγούμενη δημοσίευσηThe necessary utilisation of zeolite - N. Lygeros, G.Chatzigeorgiou\nΕπόμενη δημοσιέυσηΟ Θρακικός ζεόλιθος - Νίκος Λυγερός


Ρίβερ-Μπόκα: Ο τίτλος στους «εκατομμυριούχους»! (vid) | sportime.gr\nΡίβερ ΠλέιτΜπόκα ΤζούνιορςΚόπα Λιμπερταδόρες\nΤάσος Τσόλκας 10/12/2018 00:10:24\nΗ Ρίβερ Πλέιτ κατέκτησε για τέταρτη φορά στην ιστορία της το Κόπα Λιμπερταδόρες μετά τη νίκη της με 3-1 στην παράταση επί της Μπόκα Τζούνιορς!\nΣτο μεγάλο τελικό που έγινε στη Μαδρίτη στο «Σαντιάγκο Μπερναμπέου», η Μπόκα άνοιξε το σκορ, αλλά η συνέχεια άνηκε στη Ρίβερ, που αρχικά ισοφάρισε, πήγε το ματς στην παράταση, όπου πέτυχε ακόμη δύο τέρματα και πήρε τον τίτλο.\nΗ αναμέτρηση που έπρεπε να είχε διεξαχθεί στο «Μονουμεντάλ» στις 24 Νοεμβρίου πέρασε από χίλια κύματα μέχρι να οριστεί στη Μαδρίτη για το βράδυ της 9ης Δεκεμβρίου.\nΟρίστηκε όμως και η Ρίβερ Πλέιτ ήταν συνεπέστατη στο ραντεβού της. Ήταν η καλύτερη ομάδα μέσα στο γήπεδο, κάτι που φάνηκε εν μέρει και στον πρώτο αγώνα στο «Μπομπονέρα» όταν είχε αποσπάσει ισοπαλία με 2-2.\nΣτο σημερινό ματς, όμως έπρεπε να κερδίσει. Άλλωστε δε μετρούσε το εκτός έδρας γκολ και σε οποιαδήποτε ισοπαλία, το παιχνίδι θα πήγαινε στην παράταση όπως κι έγινε.\nΗ Μπόκα ήταν τυχερή στο πρώτο σκέλος του αγώνα. Έδωσε το δικαίωμα στη Ρίβερ να σκοράρει, οι «εκατομμυριούχοι» δεν το εκμεταλλεύτηκαν και σε μία αντεπίθεση σήκωσε στο πόδι το… μισό «Σαντιάγκο Μπερναμπέου».\nEL NUEVO CAMPEÓN DE AMÉRICA LEVANTA LA COPA LIBERTADORES. pic.twitter.com/Y2udA478rS\n— MisterChip (Alexis) (@2010MisterChip) December 9, 2018\nΟ Μπενεντέτο πήρε μία απίστευτη κάθετη πάσα, «χόρεψε» την άμυνα της Ρίβερ και με ωραίο πλασέ έκανε το 1-0 για την Μπόκα στο 44’!\nΗ συνέχεια όμως άνηκε στη Ρίβερ! Οι παίκτες του Μαρσέλο Γκαγιάρδο έβγαλαν στο γήπεδο όλες τις τεχνικές αρετές τους, «έκρυψαν» την μπάλα στο 68’ με τον Πράτο και την… εμφάνισαν στα δίχτυα του Ανδράδα, φέρνοντας το παιχνίδι στα ίσα.\nΣτη συνέχεια πρόσεξαν τα μετόπισθεν και το παιχνίδι οδηγήθηκε στην παράταση. Εκεί η Ρίβερ ήταν πιο ουσιαστική κι αφού εκμεταλλεύτηκε το γεγονός ότι ο Μπάριος αποβλήθηκε με δεύτερη κίτρινη στο 92′ και η Μπόκα έπαιζε με δέκα παίκτες, αύξησε την πίεσή της και δικαιώθηκε στο 102′ με τον κορυφαίο της αναμέτρησης Χουάν Πιντέρο.\nΟ Κολομβιανός ήταν εξαιρετικός από το 58’ που μπήκε στον αγώνα και με ένα άπιαστο αριστερό έκανε το 2-1 για την ομάδα του. Η Μπόκα προσπάθησε να αντιδράσει και μάλιστα είχε δοκάρι με τον Τέβες στο 120’. Στο κόρνερ λίγο αργότερα, όλοι οι παίκτες της Μπόκα βγήκαν μπροστά, ακόμη και ο Ανδράδα και στην κόντρα ο Μαρτίνεθ διαμόρφωσε το τελικό 3-1, σκορπώντας ντελίριο ενθουσιασμού στους χιλιάδες φιλάθλους της Ρίβερ Πλέιτ!\nΡΙΒΕΡ ΠΛΕΙΤ: Αρμάνι, Μοντιέλ (71′ Μαγιάδα), Μαϊδάνα, Πινόλα, Κάσκο, Ένσο Πέρες, Πόνσιο (58′ Κιντέρο), Παλάσιος (99′ Άλβαρες), Φερνάντες (112′ Σουκουλίνι), Μαρτίνες, Πράτο.\nΜΠΟΚΑ ΤΖΟΥΝΙΟΡΣ: Ανδράδα, Μπουφαρίνι (112′ Τέβες), Μαγκαγιάν, Ισκέρδος, Ολάσα, Νάντες, Μπάριος, Πάμπλο Πέρες (89′ Γκάγκο), Παβόν, Μπενεντέτο (62′ Αμπίλια), Βίγια (95′ Χάρα).\nΡίβερ – Μπόκα: Στο πόδι η Μαδρίτη (pics & vids)\n« Η Μίλαν «κόλλησε» με την Τορίνο (vid)\nΕκνευρισμένος ο Καρυπίδης – Σκέψεις για πρόστιμο »


H Ferrari δεν θα προσλάβει ποτέ τον Μαξ Φερστάπεν | Formula 1 | gazzetta.gr\nΚυριακή, 15 Δεκεμβρίου 2019 - 17:30\nΑκόμη κι αν έχει πολλά χρόνια να κατακτήσει Παγκόσμιο Τίτλο ένας οδηγός της, η Ferrari είναι χωρίς αμφιβολία η πιο «ποθητή» ομάδα στο grid της Formula 1 και κάθε πιλότος θα ήθελε να βρίσκεται εκεί. Αυτός που ποτέ του δεν θα τα καταφέρει, είναι ο Μαξ Φερστάπεν. Ο Ολλανδός έχει όλο το ταλέντο και κάθε προοπτική για να βρεθεί σε ένα κορυφαίο μονοθέσιο, ωστόσο οι δηλώσεις του για τη Ferrari στο παρελθόν, του κόβουν κάθε ελπίδα.\nΕίχε υποστηρίξει, ότι η Scuderia χρησιμοποιούσε ένα παράνομο σύστημα το οποίο τους βοηθούσε σε κάποια σημεία και αύξανε την απόδοση του μονοθεσίου, οπότε έτσι, είχε πλεονέκτημα ισχύος. Είπε δηλαδή, ότι έκλεβαν τους αντιπάλους τους και αν δεν το έκαναν αυτό, δεν θα είχαν τα ίδια αποτελέσματα. Φυσικά η Ferrari το αρνήθηκε και στην πορεία, δεν αποδείχτηκε τίποτα τέτοιο. Ο Λούις Καμιλέρι, CEO της Ferrari, είπε:\n«Είχαμε συζητήσει για τον Μαξ παλιότερα, όμως πλέον δεν είναι στα πλάνα μας. Όταν κάνεις τέτοιες δηλώσεις, δεν πας πολύ μακριά. Είναι 22 ετών, γιατί να δίνουμε σημασία σε όσα λέει, όταν είμαστε η Ferrari; Η σιωπή είναι ισχυρότερη σε τέτοιες περιπτώσεις. Ένας οδηγός που θεωρεί ότι η Ferrari κλέβει, δεν μπορεί να είναι μέλος μας. Ο Ματία είπε ότι όλοι οι ελεγκτές της FIA εξέτασαν το ζήτημα. Τα δικά του λόγια δημιούργησαν όλα τα προβλήματα στην ομάδα».


Διασώθηκε νεογέννητη φώκια - Χανιώτικα Νέα\nΔιασώθηκε νεογέννητη φώκια\nΣτο Κέντρο Περίθαλψης Μεσογειακής Φώκιας, στην Αλόννησο, βρίσκεται πλέον ο μικρός Λάζαρος, το νεογέννητο ορφανό φωκάκι που διασώθηκε την περασμένη εβδομάδα στην Εύβοια έχοντας παλέψει για ώρες με τα κύματα, μέσα σε σφοδρή θαλασσοταραχή και με ανέμους εντάσεως οκτώ μποφόρ.\nΗ Εταιρεία για την Προστασία και τη Μελέτη της Μεσογειακής Φώκιας ειδοποιήθηκε στις 8 Οκτωβρίου από το Λιμεναρχείο Μαντουδίου Ευβοίας για την ύπαρξη μιας νεαρής ορφανής φώκιας στην παραλία Πηλίου. Η ομάδα διάσωσης επικοινώνησε με τους κατοίκους, που είδαν το μικρό φωκάκι και τους έδωσε οδηγίες για την παρακολούθησή του μέχρι την άφιξή του. Στην περιοχή επικρατούσε σφοδρή θαλασσοταραχή και έπνεαν άνεμοι εντάσεως οκτώ μποφόρ. Το νεογέννητο κολυμπούσε μόνο του στη φουρτουνιασμένη θάλασσα και αφού πάλεψε αρκετές ώρες με τα κύματα βγήκε ταλαιπωρημένο σε βράχια, μακριά από την παραλία. Εκεί το εντόπισε ο Γιώργος Αλεξανδρής και προσπάθησε να το προστατέψει από τη βροχή και τη φουσκοθαλασσιά. Ο ίδιος οδήγησε στο δύσβατο σημείο την ομάδα διάσωσης, αργά τη νύχτα και βοήθησε στη μεταφορά του ζώου.\nΟπως διαπίστωσε η υπεύθυνη διάσωσης της MΟm, Μαριάννα Ψαραδέλλη, ο μικρός ´Λάζαρος´, όπως τον ονόμασαν οι ντόπιοι, ήταν μόλις λίγων ημερών όταν χάθηκε από τη μητέρα του. Η πάλη με τη φουρτούνα τον είχε εξαντλήσει και παρουσίαζε σημάδια υποθερμίας και αφυδάτωσης. Αφού του παρασχέθηκαν οι πρώτες βοήθειες, το ζώο μεταφέρθηκε στο Κέντρο Περίθαλψης της MΟm στην Αλόννησο, το μοναδικό Κέντρο Περίθαλψης Μεσογειακών Φωκών στη Μεσόγειο, όπου ήδη ξεκίνησε το εντατικό πρόγραμμα περίθαλψης και θεραπείας του, σε συνεργασία και υπό την κτηνιατρική επίβλεψη της καθηγήτριας της Κτηνιατρικής Σχολής Θεσσαλονίκης, Νατάσας Κομνηνού. Το πρόγραμμα περίθαλψης μιας μεσογειακής φώκιας διαρκεί 4 με 5 μήνες και αν ολοκληρωθεί με επιτυχία, απελευθερώνεται υγιής στο φυσικό της περιβάλλον. Μέχρι να επιτευχθεί όμως αυτό χρειάζεται να περάσουν ατελείωτες ώρες φροντίδας, ταΐσματος και εξετάσεων από τους εξειδικευμένους συνεργάτες της MOm και τους εθελοντές που συμμετέχουν.\n12 Οκτωβρίου 2010 9:04 πμ


Η "Ζηνοβία" βάζει τη χώρα στην κατάψυξη - Κρύο και χιόνια τις επόμενες ημέρες - Patratora\nΗ “Ζηνοβία” βάζει τη χώρα στην κατάψυξη – Κρύο και χιόνια τις επόμενες ημέρες\nΒροχές τοπικού χαρακτήρα κυρίως στο Αιγαίο, ασθενείς χιονοπτώσεις στα ορεινά ηπειρωτικά τμήματα, καθώς και μικρή περαιτέρω πτώση της θερμοκρασίας φέρνει η «Ζηνοβία» από την Παρασκευή, ενώ μπορεί να χιονίσει παροδικά και στην Πάρνηθα, σύμφωνα με τη μετεωρολογική υπηρεσία meteo του Εθνικού Αστεροσκοπείου Αθηνών.\nΠιο αναλυτικά, σήμερα Παρασκευή 27/12, αναμένονται νεφώσεις κατά τόπους και κατά περιόδους αυξημένες, με βροχές τοπικού χαρακτήρα κυρίως στο Αιγαίο και στη Χαλκιδική, όπου υπάρχει πιθανότητα εκδήλωσης μεμονωμένων καταιγίδων.\nΤις νυκτερινές και πρώτες πρωινές ώρες παγετός θα εκδηλωθεί στα ορεινά και ημιορεινά μέρη, καθώς επίσης σε πεδινές περιοχές κυρίως της Βόρειας Ελλάδας.\nΖΩΗ47 λεπτά πριν


ΑΣΕΠ: Δουλειά στη ΔΕΗ τώρα σε 25 περιοχές (pdf) – E-SCHOOL\nΑΣΕΠ: Δουλειά στη ΔΕΗ τώρα σε 25 περιοχές (pdf)\nΟλόκληρη η προκήρυξη – Μέχρι πότε η προθεσμία\nΣε πλήρη εξέλιξη βρίσκεται η διαδικασία υποβολής αιτήσεων για 87 νέες θέσεις στη ΔΕΗ.\nπροσλήψεις, ΔΕΗ, ΑΣΕΠ, αιτήσεις, θέσεις εργασίας, Δημόσιο, asep.gr, προκηρύξεις 2020\n22/10/2020 | 13:11\nΖητούνται υποψήφιοι Πανεπιστημιακής και Δευτεροβάθμιας εκπαίδευσης.\nΣημειώστε τις 25 περιοχές που θα ζητηθεί προσωπικό:\nΟι ενδιαφερόμενοι καλούνται να συμπληρώσουν την αίτηση με κωδικό ΕΝΤΥΠΟ ΔΕΗ ΣΟΧ και να την υποβάλουν μαζί με τα δικαιολογητικά, αποκλειστικά και μόνο ταχυδρομικά με συστημένη επιστολή, στα γραφεία της υπηρεσίας μας στην ακόλουθη διεύθυνση: ΔΕΗ Α.Ε./ Διεύθυνση Διαχείρισης και Ανασχεδιασμού Δικτύου Πωλήσεων, Ναυαρίνου 10, Τ.Κ 106 80 – Αθήνα απευθύνοντάς την στον Τομέα Λειτουργικής Υποστήριξης.\nΠατήστε το κουμπί “Δείτε το έγγραφο” για να διαβάσετε ολόκληρη την προκήρυξη\nILIAS SVERONIS2020-11-08T21:30:20+03:00November 8th, 2020|


Τα Ζώδια Σήμερα Τετάρτη 24 Οκτωβρίου 2018 Τα Ζώδια Σήμερα Τετάρτη 24 Οκτωβρίου 2018 | Epirusblog.gr | Ιωάννινα Ήπειρος Ελλάδα\nΤα Ζώδια Σήμερα Τετάρτη 24 Οκτωβρίου 2018\nΤο ότι έχεις αυξημένη οξυδέρκεια πνεύματος Κριέ μου, δε σημαίνει ότι πρέπει οι άλλοι να αποδεχτούν το πείσμα και τις δικές σου απόψεις. Το θέμα είναι να μην καταλήξεις «μονολιθικός», διαφορετικά θα εισπράξεις ξαφνικά άρνηση από τους γύρω σου. Επειδή όμως είσαι ένα πανέξυπνο άτομο, σίγουρα θα το μαζέψεις, πριν όλη αυτή η στάση σού δημιουργήσει προβλήματα.\nΜε τις τόσες ευθύνες που έχεις, Κριέ, σου μένει λίγος χρόνος για τη σχέση σου. Προτείνω σήμερα να δείξεις το ενδιαφέρον σου στο ταίρι σου, ώστε να νιώσεις καλύτερα κι εσύ.\nΣτη δουλειά σου, Κριέ, σήμερα θα τα καταφέρεις πάρα πολύ καλά, αρκεί να μην κάνεις βιαστικές κινήσεις που θα φέρουν καθυστερήσεις σε επείγοντα θέματα. Στα οικονομικά, μπαίνεις σε μία περίοδο που θα έχεις πολλά έξοδα και θα παρασύρεσαι σε αγορές, οι οποίες ίσως να μην είναι τόσο απαραίτητες.\nΣε πιάνει μία ακατανόητη μανία, Ταύρε μου, να κρίνεις τους γύρω σου και μάλιστα με αρνητικό τρόπο και με λόγια που μόνο σε μπελάδες μπορούν να σε βάλουν. Σήμερα, που γίνεται η Πανσέληνος στο ζώδιό σου, προσπάθησε να μείνεις μακριά από κάθε ίντριγκα που σε περιβάλλει, καθώς μόνο με την αποχή μπορείς να αποφύγεις μπλεξίματα με τρίτα άτομα.\nΠρόσεξε σήμερα ό,τι κάνεις στη σχέση σου, Ταύρε, καθώς μερικά πράγματα θα προκαλέσουν εκνευρισμό στο ταίρι σου.\nΣτη δουλειά σου, Ταύρε, σήμερα μπορείς να κλείσεις καινούργιες συμφωνίες και να κάνεις νέα ξεκινήματα. Στα οικονομικά, απόφυγε τις άσκοπες αγορές και μην παρασυρθείς σε έξοδα, που ίσως στο μέλλον να σου φέρουν πρόβλημα.\nΗ μέρα σου, Δίδυμε, θα σε οδηγήσει στο να μεταφέρεις δυσάρεστες ειδήσεις, ευτυχώς διακριτικά. Αυτό βέβαια προκύπτει από τη καλοσύνη σου, αφού δε θέλεις να στενοχωρήσεις τους γύρω σου. Αντί, λοιπόν, να ρίξεις λάδι στη φωτιά, θα ηρεμήσεις τις καταστάσεις κι οι άλλοι θα αναγνωρίσουν αυτό σου το προτέρημα, με αποτέλεσμα να γίνεις ακόμη πιο αγαπητός.\nΗ σχέση σου, Δίδυμε, θα πάει πολύ καλά σήμερα. Φρόντισε να μιλήσεις με το ταίρι σου και να επαναπροσδιορίσεις μερικά θέματα, ώστε να περνάτε ακόμη πιο όμορφα μαζί.\nΣτη δουλειά σου, Δίδυμε, έχεις πολλές υποχρεώσεις. Απόφυγε ν’ αγχωθείς και θα τα καταφέρεις όλα πολύ καλά. Στα οικονομικά, πρέπει να προσέχεις απέναντι σε συμφωνίες και τις υπογραφές τους.\nΕίναι από τις μέρες, Καρκίνε μου, που δεν έχεις ανεβασμένη ψυχολογία και σου βγαίνουν παράπονα μέσα από το οικογενειακό περιβάλλον, αφού αισθάνεσαι ότι θέλεις να σου δείξουν περισσότερη φροντίδα, εντονότερα συναισθήματα ή αποδοχή. Δε χρειάζεται όμως… γκρίνια, αφού ξέρεις πολύ καλά ότι οι δικοί σου άνθρωποι σ’ αγαπούν και το δείχνουν.\nΑπόφυγε σήμερα στη σχέση σου, Καρκίνε, να βγάζεις βιαστικά συμπεράσματα, πριν μιλήσεις με το ταίρι σου. Αν δε δείξεις ψυχραιμία, το μόνο που θα καταφέρεις, είναι να στενοχωρηθείς.\nΣτη δουλειά σου, Καρκίνε, σήμερα συνεργάσου και προσπάθησε να δρομολογήσεις σχέδια για το μέλλον. Δέξου αυτή την περίοδο τα πράγματα όπως έρχονται, αφού οι εξελίξεις είναι για το καλό σου. Τα οικονομικά σου αρχίζουν να πηγαίνουν καλύτερα, ενώ συνεχίζεις να ψάχνεις για καινούργιες πηγές εσόδων. Απόφυγε να κάνεις περιττά έξοδα\nΣήμερα που γίνεται η Πανσέληνος στον Ταύρο, Λέων, θ’ αντισταθείς σε ένα άτομο κύρους, επειδή αισθάνεσαι ότι πρέπει επιτέλους τα κακώς κείμενα να ξεκαθαρίσουν. Ευτυχώς για σένα ο λόγος σου θα είναι πειστικός και δυναμικός, ξεπερνώντας τα άτομα που στέκονται εμπόδιο στα σχέδιά σου.\nΤα αισθηματικά σου, Λέων, σήμερα θα πάρουν άλλη τροπή, προς το καλύτερο. Θα έρθεις πιο κοντά στο ταίρι σου και θα νιώσεις αρκετή ικανοποίηση.\nΤα επαγγελματικά σου, Λέων, δεν πάνε άσχημα, αλλά εσύ θέλεις να κάνεις κάποιες αλλαγές. Φρόντισε όμως πρώτα να τακτοποιήσεις τα ανοιχτά θέματα που έχεις. Τα οικονομικά σου δεν πάνε πολύ καλά. Πρέπει να ακολουθείς έναν πλήρη προγραμματισμό και να μην παρασύρεσαι σε περιττά έξοδα.\nΑποφεύγεις σήμερα τον κίνδυνο την τελευταία στιγμή, Παρθένε, απομακρύνεσαι και βάζεις τις σκέψεις σου σε τάξη. Η ανασυγκρότηση, η ηρεμία και η πραότητα είναι τα ατού σου, για να βγεις από τη δύσκολη θέση. Η αναποδιά που έχει προκύψει σήμερα, τελικά ξεπερνιέται κι εσύ αφήνεις πίσω ακόμη μία δύσκολη μέρα, που μπορεί να κατέληγε σε διαμάχες με τους γύρω σου.\nΣτη σχέση σου, Παρθένε, σήμερα θ’ αρχίσεις να ισορροπείς σε πολλές καταστάσεις, που μέχρι σήμερα σε έβαζαν σε σκέψεις.\nΣτη δουλειά σου, Παρθένε, οι καταστάσεις είναι καλές. Μπορείς σήμερα να κάνεις καινούργια ξεκινήματα ή συνεργασίες, που θα σου φέρουν επιτυχία. Στα οικονομικά σου πρέπει να βάλεις μια τάξη, αφού το τελευταίο διάστημα έχεις βρεθεί εκτός προϋπολογισμού.\nΤο ότι σε πιέζει ο χρόνος, Ζυγέ, για ν’ αλλάξεις κάποιες καταστάσεις, δε σημαίνει ότι χρειάζεται να δώσεις σήμερα τις λύσεις. Πιάσε ένα - ένα τα προβλήματα, αφού όλα μαζί δε γίνεται, και μην ξεχνάς, ότι έχεις ήδη ανοίξει πολλά μέτωπα. Τελικά θα πάρεις τη σωστή απόφαση και θα βάλεις προτεραιότητες, πράγμα που θα σου δώσει το χρόνο για να βρεις τις κατάλληλες λύσεις.\nΣήμερα, Ζυγέ, η καλή διάθεση που θα έχεις, θα σε κάνει πιο ερωτικό και θ’ αρχίσεις να διώχνεις τυχόν αμφιβολίες που έχεις για το ταίρι σου.\nΟι συνεργασίες και γενικότερα τα καινούργια ξεκινήματα, Ζυγέ, σήμερα ευνοούνται. Μπορείς να τακτοποιήσεις εκκρεμότητες που υπάρχουν από το παρελθόν. Θα έχεις μεγάλη ενεργητικότητα, για να κλείσεις οικονομικά κενά που σε προβληματίζουν.\nΣήμερα, Σκορπιέ, που γίνεται η Πανσέληνος στον Ταύρο, ο χρόνος μπορεί να είναι ο καλύτερος σύμμαχός σου. Μη βιάζεσαι όμως να αποκομίσεις τα οφέλη, αφού δεν έχει έρθει η κατάλληλη ώρα. Αυτή η καθυστέρηση σε βγάζει λίγο έξω από τα νερά σου, με αποτέλεσμα να φορτίζεσαι με δικά σου άτομα. Κάνε λίγη υπομονή και θα δεις, ότι τα πράγματα θα πάρουν το σωστό τους δρόμο.\nΣήμερα, Σκορπιέ μου, απόφυγε να κλειστείς στον εαυτό σου και φρόντισε να λύσεις τις μικροπαρεξηγήσεις που έχεις με το ταίρι σου.\nΣτη δουλειά σου, Σκορπιέ, σήμερα μπορείς να καταφέρεις ό,τι ακριβώς θέλεις, αλλά δεν πρέπει να ανακοινώσεις τα σχέδιά σου. Στα οικονομικά σου, έχεις πάρα πολλές υποχρεώσεις, που πρέπει να καλύψεις, κι αυτό σε αγχώνει έντονα.\nΤο ότι θέλεις σήμερα να πέσεις σε… χειμερία νάρκη, Τοξότη μου, δε θα σου κάνει καλό. Ευτυχώς, έχεις καλούς φίλους και οσμίζονται την κατάστασή σου. Έτσι, λοιπόν, όσο κι αν επιμένεις, δεν πρόκειται να περάσει το δικό σου, ενώ παράλληλα θα προγραμματίσεις και κάποια εκκρεμότητα που είχες αφήσει λίγο πίσω. Τελικά, η μέρα σου από την απραξία θα περάσει στη δημιουργικότητα.\nΜπορείς σήμερα, Τοξότη, να λύσεις με τον καλύτερο τρόπο προβλήματα που έχεις στη σχέση σου. Αν δεν έχεις ταίρι, μην κλείνεσαι στον εαυτό σου, αφού αυτή την περίοδο θα πετύχεις αυτό που θέλεις.\nΣτη δουλειά σου, Τοξότη μου, έχεις πολύ άγχος και θέλεις να προλάβεις όλες τις υποχρεώσεις. Φρόντισε να ετοιμάσεις ένα λεπτομερές πρόγραμμα. Στα οικονομικά, προσπάθησε ν’ αποφύγεις τα πολλά έξοδα και όλα θα πάνε όπως ακριβώς θέλεις.\nΘα έλεγα, Αιγόκερε, σήμερα να μην επιχειρήσεις προσωπικές αλλαγές, ενώ γενικά το διάστημα αυτό δεν προσφέρεται για ανατροπές. Άσε λίγο το χρόνο να περάσει. Σκέψου όλες τις παραμέτρους και μετά πάρε τις αποφάσεις σου, για το πώς θα αλλάξεις ό,τι σε πιέζει και τον καλύτερο τρόπο για να το πετύχεις. Συζήτησε με κάποιο άτομο που εμπιστεύεσαι και θα δεις, ότι όταν μοιραστείς το πρόβλημα, το βάρος του θα είναι μικρότερο.\nΣτη σχέση σου, Αιγόκερε, σήμερα να περιμένεις πολλές ευχάριστες εκπλήξεις και γεγονότα, που θα σε κάνουν να χαρείς πολύ.\nΣτη δουλειά σου, Αιγόκερε, και σε προτάσεις που μπορεί να δεχτείς, καλό είναι να εξετάσεις πολύ καλά κάθε παράμετρο. Τα οικονομικά σου αρχίσουν να ισορροπούν και θα ακούσεις ιδέες για να τα βελτιώσεις.\nΣήμερα, Υδροχόε, που γίνεται η Πανσέληνος στον Ταύρο, οι γύρω σου δε θα έχουν κέφι, ενώ εσύ θα είσαι η χαρά της ζωής προσωποποιημένη. Όσο κι αν δέχεσαι τη κατήφεια των άλλων, θα προσπαθήσεις να τους βγάλεις από την κακοκεφιά τους. Η καλή σου διάθεση θα σε βοηθήσει να λύσεις παράλληλα κι ένα πρόβλημα, που καιρό τώρα σε ταλαιπωρούσε.\nΗ σχέση σου, Υδροχόε, σήμερα θα πάει πολύ καλά αρκεί, να δείξεις τα συναισθήματα που έχεις στο ταίρι σου και να μην κινείσαι εγωκεντρικά.\nΣτη δουλειά σου, Υδροχόε, κάνε τις δημόσιες σχέσεις που ξέρεις και θα πετύχεις αυτά που θέλεις. Θα έχεις ανοδική πορεία στα οικονομικά σου και θα κάνεις κινήσεις που θα αυξήσουν τα έσοδά σου.\nΠρογραμματισμένα σχέδια που είχες, Ιχθύ, θ’ αναβληθούν σήμερα, όχι βέβαια επ’ αόριστον. Θέλεις να ξεφύγεις από την πραγματικότητα, αφού αυτή σου δημιουργεί αστάθεια. Άφησε την ημέρα να περάσει, καθώς δεν είναι η κατάλληλη στιγμή για να πάρεις αποφάσεις.\nΣτη σχέση σου, Ιχθύ, προσπάθησε σήμερα να δείχνεις διαλλακτικότητα σε συζητήσεις που θα κάνεις με το ταίρι σου, για ν’ αποφύγεις αντιπαραθέσεις.\nΣήμερα στη δουλειά σου, Ιχθύ μου, θα νιώθεις μεγάλη υπερένταση και θα έχεις έντονο εκνευρισμό για κάποια θέματα που δε λένε να τελειώσουν. Στα οικονομικά, απόφυγε τα περιττά έξοδα και μην παρασυρθείς σε αγορές, που αυτό το διάστημα δεν είναι αναγκαίες.


Δείτε τα νέα μοντέλα Clogs, τα πιο άνετα "ugly" παπούτσια | LOOKmag\nClogs ©Mara Verikaki\nΤα Clogs παρουσιάζουν τη νέα τους συλλογή για την Άνοιξη/Καλοκαίρι 2021. Τα παπούτσια που λατρεύουν οι fashionistas ανά την υφήλιο γνωστά και ως "ugly shoes".\nΚαθώς η καταναλωτική συμπεριφορά στρέφεται προς την άνεση και την ευκολία, διεθνείς πασαρέλες γεμίζουν με την πιο «άκομψη» και ταυτόχρονα extra fashionable και πολυσυζητημένη στα πηγαδάκια των fashion weeks τάση. Τα γνωστά σε όλους Clogs εδώ και δεκαετίες έχουν εμπνεύσει πολλούς σχεδιαστές. Ειδικά φέτος οι υποστηρικτές των I Love Sandals προτείνουν μια νέα casual chic συλλογή φτιαγμένη στο χέρι από γυαλιστερά φυσικά δέρματα ή ponyskin, σε κίτρινο, tabac, λευκό και μαύρο, με περιφερειακά τρουκ να στηρίζουν αλλά και να διακοσμούν όλα τα μοντέλα τους. Η δημιουργία τους είναι πραγματική τέχνη και η αξία τους διαχρονική, μιας και ξεκινάει από τα τέλη της δεκαετίας του ‘70 και κρατάει έως και σήμερα.\nA chunky, clunky "ugly shoe" trend\nΗ collection είναι minimal και τα Clogs είναι εντυπωσιακά άνετα, γι' αυτό και έχουν φανατικό κοινό σε όλες τις ηλικίες.\nΚαμιά τάση δε φορέθηκε και δε φωτογραφήθηκε περισσότερο τα τελευταία χρόνια όσο τα χοντροκομμένα παπούτσια, γνωστά και ως "ugly shoes". Σε αυτά ανήκει αδιαμφισβήτητα και το παπούτσι που λατρεύουν οι fashionistas ανά την υφήλιο: τα Clogs.\nΤο instagram δεν έχει τυχαία κατακλυστεί από it fashion girls που σετάρουν με μαεστρία τα αγαπημένα τους Clogs με ό,τι βάζει ο νους. Λειτουργικά και καθόλου βαρετά, πρόκειται για versatile παπούτσια που μπορείτε να φορέσετε καθημερινά, με το αγαπημένο σας τζιν και ένα άσπρο πουκάμισο, με κοτλέ, καρό ή φλοράλ παντελόνι/φούστα ή το αγαπημένο σας καλοκαιρινό φόρεμα.\nΒρείτε όλα τα clogs, καθώς και όλη μας την collection για το καλοκαίρι του 2021 μέσα από το ilovesandals.eu/product-category/collection/clogs/ και σε επιλεγμένα συνεργαζόμενα καταστήματα.


Το Στέιτ Ντιπάρτμεντ για την τουρκικές προκλήσεις σε Ίμια και Κυπριακή ΑΟΖ | ΗΠΑ - Καναδάς | ANT1 News\nΚόσμος /ΗΠΑ - ΚαναδάςΔημοσίευση: 13 Φεβρουαρίου 2018 19:46\nΤο Στέιτ Ντιπάρτμεντ για την τουρκικές προκλήσεις σε Ίμια και Κυπριακή ΑΟΖ\nΠοια στάση τηρεί το ΥΠΕΞ των ΗΠΑ σε ότι αφορά την αυξανόμενη ένταση από την Άγκυρα.\nΣτα Ίμια ο Πάνος ΚαμμένοςΔεξαμενή υδρογονανθράκων η ανατολική Μεσόγειος“Ξανοίγεται” η TOTAL στην κυπριακή ΑΟΖΟ Τσαβούσογλου προανήγγειλε γεωτρήσεις στα Κατεχόμενα της Κύπρου“Ρεβεγιόν” προκλήσεων ετοιμάζουν οι Τούρκοι στην κυπριακή ΑΟΖΑπειλές του Τούρκου Υπουργού Ενέργειας κατά της ΚύπρουΩμές απειλές Ερντογάν κατά της Κύπρου για τους υδρογονάνθρακεςΝέες απειλές Γιλντιρίμ για την κυπριακή ΑΟΖΑπειλές για νέα απόβαση στην Κύπρο από την Ακσενέρ (βίντεο)Εντός του Οικοπέδου 4 της κυπριακής ΑΟΖ το Barbaros\nΚρατώντας ίσες αποστάσεις, το Στειτ Ντιπάρτμεντ κάλεσε Ελλάδα και Τουρκία να αποκλιμακώσουν την ένταση στην περιοχή των Ιμίων, επαναλαμβάνοντας την πάγια θέση της αμερικανικής διπλωματίας ο,τι οι ΗΠΑ σέβονται την κυριαρχία των δύο χωρών.\nΌπως μεταδίδει ο ανταποκριτής του ΑΝΤ1 στις ΗΠΑ, Θανάσης Τσίτσας, ο εκπρόσωπος του Στέιτ Ντιπάρτμεντ κληθείς να σχολιάσει στον ΑΝΤ1 την αυξανόμενη επιθετικότητα στο Αιγαίο, με τον εμβολισμό του σκάφους του Λιμενικού απο την τουρκική ακταιωρό και την "εμπλοκή" της Άγκυρας στην Κυπριακή ΑΟΖ, κράτησε στάση "Ποντίου Πιλάτου".\nΣε ότι αφορά το περιστατικό στα Ίμια απάντησε ό,τι "έχουμε ενημερωθεί από τα ΜΜΕ για αυτό το περιστατικό. Η Τουρκία και η Ελλάδα έχουν θεσπίσει εδώ και καιρό διπλωματικούς δίαυλους επικοινωνίας προκειμένου να αντιμετωπίζονται ζητήματα στο Αιγαίο. Ενθαρρύνουμε όλες τις πλευρές να λάβουν μέτρα για αποκλιμάκωση της παρούσας κατάστασης. Ως Αρχή τους, οι ΗΠΑ υποστηρίζουν την κυριαρχία των χωρών της περιοχής, συμπεριλαμβανομένων της Ελλάδας και της Τουρκίας”.\nΑναφορικά με τις εξορύξεις στην Κυπριακή ΑΟΖ, δήλωσε ό,τι "η αμερικανική πολιτική στο θέμα της ΑΟΖ της Κύπρου είναι μακροχρόνια και δεν έχει αλλάξει: οι ΗΠΑ αναγνωρίζουν το δικαίωμα της Δημοκρατίας της Κύπρου να αναπτύξει τις φυσικές πηγές της εντός της Αποκλειστική Οικονομικής της Ζώνης. Συνεχίζουμε να πιστεύουμε ότι οι πηγές πετρελαίου και φυσικού αερίου του νησιού, όπως και όλες οι φυσικές πηγές του, θα πρέπει να μοιραστούν με δίκαιο τρόπο ανάμεσα στις δύο κοινότητες στο πλαίσιο μια γενικής συμφωνίας. Αποθαρρύνουμε κάθε ενέργεια ή ρητορική που αυξάνει τις εντάσεις στην περιοχή”.\nΕΝΟΤΗΤΕΣ Ίμια, κυπριακή ΑΟΖ


Γνωρίσαμε τα παιδιά από το Ρητορικό όμιλο Θεσσαλονίκης\nΗ Ρητορική ομάδα Θεσσαλονίκης διοργανώνει το ερχόμενο Σαββατοκύριακο, 4-5 Απριλίου το 10 Πανελλήνιο Πρωτάθλημα Επιχειρηματολογίας. Τι είναι ωστόσο η επιχειρηματολογία; Μπορεί να το παρακολουθήσει ο καθένας; Και αν αποφασίσει να συμμετέχει, θα τα καταφέρει;\nΕμείς, μιλήσαμε με τη Μαρία Βούλγαρη, πρόεδρο της οργανωτικής Επιτροπής του πρωταθλήματος και αν θες και εσύ να μάθεις περισσότερα για τη διαδικασία του debate (όπως το λένε οι συμμετέχοντες) και τους ρητορικούς ομίλους ανά την Ελλάδα, διάβασε παρακάτω:\nΑπό τη μια ο ρητορικός όμιλος Θεσσαλονίκης, από την άλλη το πρωτάθλημα επιχειρηματολογίας, μπορείς αλήθεια να μας εξηγήσεις όλα αυτά τα υπέροχα πράγματα που συμβαίνουν στη Θεσσαλονίκη;\nΟ Ρητορικός Όμιλος Θεσσαλονίκης δραστηριοποιείται σε πανεπιστημιακό επίπεδο από το 2004 και είναι ο πρώτος που έγινε στην Ελλάδα εδώ και αρκετά χρόνια με εβδομαδιαίες συναντήσεις, στις οποίες λαμβάνει χώρα μια αναμέτρηση επιχειρημάτων και πειθούς πάνω σε ένα αμφιλεγόμενο ζήτημα. Οι ομιλητές εκπαιδεύονται στην κατασκευή επιχειρημάτων, καθώς και στη δόμηση και εκφορά προφορικού λόγου. Όσον αφορά το πρωτάθλημα επιχειρηματολογίας είναι ένα γεγονός που συμβαίνει κάθε χρόνο στην πόλη μας, όπου φοιτητές από πανεπιστήμια της χώρας έχουν την ευκαιρία να διαγωνιστούν. Με 20 λεπτά προετοιμασίας, οι ομιλητές λαμβάνουν το λόγο εναλλάξ σε 7λεπτες ομιλίες και νικητές είναι αυτοί που θα υποστηρίξουν την άποψη που τους ανατέθηκε με τα πιο πειστικά επιχειρήματα και την αρτιότερη στρατηγική, αντικρούοντας ταυτόχρονα τα επιχειρήματα των αντιπάλων τους\nΜιλώντας για ρητορική εξήγησε μου σε μένα που τα έχω συγχύσει στο μυαλό μου, τι ακριβώς εννοείτε; Ποια η διαφορά της ρητορικής από την ρητορεία;\nΜη βάλει με τον νου του κανείς δεινούς ρήτορες, όπως ο Αριστοτέλης με πιο σύγχρονο περίβλημα! Η ρητορική είναι ένα αγώνισμα λόγου βασισμένο σε κανόνες λογικής. Η πλειοψηφία των συμμετεχόντων είναι φοιτητές ή και απόφοιτοι που καλούνται να στηρίξουν την πλευρά ενός αμφίρροπου ζητήματος, είτε πολιτικού είτε οικονομικού ή ηθικού, με πειστικά επιχειρήματα και ολοκληρωμένους συλλογισμούς μέσα σε μια εφτά λεπτή ομιλία. Και για να περάσω στο δεύτερο σκέλος της ερώτησης, δεν υπάρχει ειδοποιός διαφορά ανάμεσα στη ρητορική και τη ρητορεία, που είναι η τέχνη της αποτελεσματικής χρήσης της γλώσσας στον προφορικό λόγο με τη χρήση τεχνικών επικοινωνίας, πειθούς και κατάλληλων σχημάτων λόγου, ώστε να εξασφαλιστεί η αποδοχή των θέσεων του ομιλητή. Ουσιαστικά θα μπορούσαμε να πούμε ότι εκεί στηρίζεται η φιλοσοφία του debate!\nΔηλαδή στον ρητορικό όμιλο, είστε μια ομάδα που συναντιέστε και ρητορεύετε; Ποια είναι η διαδικασία; Μπορώ να λάβω μέρος και εγώ;\nΑκριβώς! Είμαστε φοιτητές διαφόρων σχολών που δίνουμε ραντεβού κάθε Κυριακή στις 18.00 στο Πανεπιστήμιο Μακεδονίας και καλούμαστε να επιχειρηματολογήσουμε πάνω σε ένα θέμα. Οι συναντήσεις μας είναι ανοιχτές σε όλους, οπότε φυσικά και μπορείς να έρθεις κι εσύ! Ειδικά, στο πρωτάθλημα μας, είστε καλεσμένοι όλοι.\nΣε ποιες φάσεις της ζωής μας θεωρείς ότι μας χρειάζεται η ρητορική; Είναι κάτι που το κάνουμε αφύσικα ή πριν ρητορεύσουμε ξέρουμε πολύ καλά τι ξεκινάμε να κάνουμε;\nΗ ρητορική είναι κάτι που μπορεί να χρησιμεύσει σε όλες τις φάσεις της ζωής μας. Από μια κουβέντα με φιλικά πρόσωπα μέχρι μια παρουσίαση ενός πονήματος μπροστά σε κοινό ακόμα και σε μια συνέντευξη για την δουλειά σου. Φυσικά δε γεννιέται κανένας ρήτορας, αλλά όλοι μας μπορούμε αν εφαρμόσουμε τους κανόνες της λογικής έτσι μπορούμε να υπερασπιστούμε αυτό που θέλουμε με πιο ολοκληρωμένο τρόπο.\nΚατά πόσο μπορεί κάποιος να γίνει Ρήτορας στις μέρες μας; Θεωρείς ότι η ρητορεία είναι κάτι έμφυτο ή εξασκώντας την ρητορική μπορείς να φτάσεις σε ένα ικανό αποτέλεσμα;\nΌλοι μας είμαστε εν δυνάμει ρήτορες, όλοι έχουμε βρεθεί στη θέση να μιλήσουμε μπροστά σε κοινό. Μέσω της επιχειρηματολογίας δε στοχεύουμε να γίνουμε ρήτορες που αγορεύουν όπως στην αρχαία Αθήνα, αλλά άτομα που μπορούν να σταθούν σε ένα βήμα να εκφράσουν τις απόψεις με επιχειρήματα, λογική συνοχή και να πείσουν το κοινό τους για τη άποψη που εκφράζουν. Επιπλέον για να συμμετέχει κανείς δε χρειάζονται εξειδικευμένες γνώσεις αλλά γενικό ενδιαφέρον για τον κόσμο.\nΚατά τη γνώμη σου η ρητορεία λέει πάντα την αλήθεια; Στους κανόνες της, επιτρέπεται το “ψέμα” ώστε να πείσει;\nΑυτό που θα πρέπει να τονίσουμε είναι ότι δεν εξασκούμαστε πως θα πούμε συγκαλυμμένα ψέματα στο κοινό μας και πως θα είμαστε σε θέση να το παραπλανήσουμε αλλά πως μέσα από την αποδοχή πολύ βασικών εννοιών και μια ολοκληρωμένη συλλογιστική θα δομήσουμε πιο σωστά τον λόγο μας. Δεν μας αφορά να εξασκηθούμε στις σοφιστείες, αλλά με απλές προκείμενες που αποδεικνύουμε κάθε φορά να καταλήγουμε σε ένα συμπέρασμα που στηρίζει τη θέση μας\nΣτην Ελληνική πολιτική σκηνή, κατά πόσο θεωρείς ότι χρησιμοποιείται σωστά η ρητορική;\nΟ βουλευτικός λόγος διαφοροποιείται από το debate ως προς τα επιχειρήματα και τη μορφή του λόγου. Το κύριο εργαλείο στο δικό μας αγώνισμα είναι τα επιχειρήματα λογικής. Οι βουλευτές από την άλλη δε στηρίζονται μόνο σε αυτό αλλά και στα ρητορικά πυροτεχνήματα. Αυτό δε σημαίνει όμως ότι όλοι οι πολιτικοί είναι κακοί ρήτορες αντίθετα έχουν τη δυνατότητα να επιχειρηματολογούν με λογική και κυρίως αυτό γίνεται αντιληπτό όταν αρθρογραφούν και λιγότερο στα τηλεοπτικά παράθυρα .


Ποτάμι: "Πόσο θα διαιωνίζεται η ανοιχτή πληγή των αυθαιρέτων;" - Ελλάδα - Νέα Κρήτη\nΤώρα διαβάζετε: Ποτάμι: "Πόσο θα διαιωνίζεται η ανοιχτή πληγή των αυθαιρέτων;"\nΠοτάμι: "Πόσο θα διαιωνίζεται η ανοιχτή πληγή των αυθαιρέτων;"\nΤο θέμα της ανοιχτής "πληγής" των αυθαιρέτων έφεραν στη Βουλή με ερώτηση και αίτηση κατάθεσης εγγράφων, προς τους υπουργούς Περιβάλλοντος και Ενέργειας και Εσωτερικών και Διοικητικής Ανασυγκρότησης, οι βουλευτές του Ποταμιού Σπύρος Δανέλλης (Ηράκλειο), Σπύρος Λυκούδης (Α' Αθήνας), Γιώργος Αμυράς (Β' Αθήνας), Γρηγόρης Ψαριανός (Β' Αθήνας) και Χάρης Θεοχάρης (Β' Αθήνας).\nΌπως αναφέρουν, με εκπρόθεσμη τροπολογία (αρ. 47-33) που αποσύρθηκε την τελευταία στιγμή, κατά την ψήφιση του Ν/Σ "Συνταξιοδοτικές ρυθμίσεις, ενσωμάτωση στο ελληνικό δίκαιο της Οδηγίας 2012/27/ΕΕ κ.λπ.", ο υπουργός Εσωτερικών και Διοικητικής Ανασυγκρότησης επιχείρησε να αναστείλει την κατεδάφιση κτισμάτων που έχουν χαρακτηριστεί οριστικά και τελεσίδικα ως αυθαίρετα εδώ και 20 χρόνια.\n«Είναι φανερό πως η εν λόγω τροπολογία στόχευε στο να κλείσει τον κύκλο των όσων διαδραματίστηκαν στην περιοχή "Περιβολάκια" της Ραφήνας πρόσφατα, όπου αυτοδιοικητικές αρχές και κυβερνητικοί βουλευτές κατάφεραν με ποικίλες απαράδεκτες παρεμβάσεις να εμποδίσουν την κατεδάφιση αυθαίρετων κτηρίων», τονίζουν οι βουλευτές του Ποταμιού.\n«Την ίδια στιγμή, παραμένει ο κίνδυνος παραπομπής της χώρας στο Ευρωπαϊκό Δικαστήριο και επιβολής ενός νέου προστίμου, για παραβίαση της περιβαλλοντικής νομοθεσίας στο Εθνικό Πάρκο Σχινιά, όπου εκκρεμεί μέχρι σήμερα η μετεγκατάσταση οχτώ ταβερνών εκτός της προστατευόμενης περιοχής του πάρκου.\nΕίναι φανερό πως το παλιό πολιτικό σύστημα συνεχίζει την πάγια τακτική επιβράβευσης της αυθαίρετης δόμησης καθώς αρέσκεται στο να διαιωνίζει την πελατειακή συναλλαγή, τη διαφθορά, την ανομία και το δίκαιο του ισχυρότερου. Επιπρόσθετα, συνεχίζεται η "πολιτική" της ανεξέλεγκτης διάχυσης του αστικού ιστού που σπαταλά πολύτιμο φυσικό πόρο, το φυσικό έδαφος, καταστρέφει περιαστικά δάση και δημιουργεί αστικές τερατογενέσεις με επιπτώσεις όχι μόνο στο περιβάλλον αλλά και στην οικονομία», επισημαίνουν οι βουλευτές.\nΕρώτηση προς τους υπουργούς:\n2. Εσωτερικών και Διοικητικής ανασυγκρότησης\nΘέμα: "Πόσο θα διαιωνίζεται η ανοιχτή «πληγή» των αυθαιρέτων;"\nΣτις 5/11/2015 στο νομοσχέδιο "Συνταξιοδοτικές ρυθμίσεις, ενσωμάτωση στο ελληνικό δίκαιο της Οδηγίας 2012/27/ΕΕ κ.λπ.", καταθέσατε εκπρόθεσμη υπουργική τροπολογία με αρ. 47-33 η οποία προέβλεπε την αναστολή εκτέλεσης αποφάσεων κατεδάφισης των αυθαιρέτων κτισμάτων που βρίσκονται μέσα σε δασικές εκτάσεις μέχρι την κύρωση των οικείων δασικών χαρτών. Ως γνωστόν οι δασικοί χάρτες διάγουν βίο παράλληλο με το Κτηματολόγιο. Ολημερίς τους "συντάσσουν το βράδυ εξαφανίζονται", και με τους ρυθμούς υλοποίησής τους θα χρειαστούν αρκετά χρόνια ακόμα έως ότου ολοκληρωθούν.\nΜετά την αντίδραση των βουλευτών του Ποταμιού αποσύρατε την τροπολογία-εξολοθρευτή δασών, αλλά δε δώσατε εξηγήσεις για τα όσα διαδραματίστηκαν στην περιοχή "Περιβολάκια" της Ραφήνας πρόσφατα, όπου αυτοδιοικητικές Αρχές και κυβερνητικοί βουλευτές κατάφεραν με ποικίλες απαράδεκτες παρεμβάσεις να εμποδίσουν την κατεδάφιση κτηρίων που έχουν χαρακτηριστεί οριστικά και τελεσίδικα ως αυθαίρετα. Παράλληλα, είναι τουλάχιστον προκλητική η επιστολή του υπουργού Εσωτερικών με την οποία δόθηκε εντολή στην Αποκεντρωμένη Διοίκηση Αττικής για αναστολή του προγράμματος κατεδάφισης των εν λόγω κτισμάτων.\nΤην ίδια στιγμή, η Ελλάδα κινδυνεύει για άλλη μία φορά να συρθεί στο Ευρωπαϊκό Δικαστήριο και να της επιβληθεί ένα ακόμη πρόστιμο, καθώς η Ευρωπαϊκή Επιτροπή έχει αποστείλει στη χώρα μας ήδη από το 2013 αίτημα παροχής στοιχείων, για την παραβίαση της περιβαλλοντικής νομοθεσίας στο Εθνικό Πάρκο Σχινιά. Στη συγκεκριμένη περιοχή, εκκρεμεί μέχρι σήμερα η μετεγκατάσταση οχτώ ταβερνών εκτός της προστατευόμενης περιοχής του πάρκου.\nΔεδομένου ότι στις 26.10.2015 έληγε η προθεσμία στην οποία το υπουργείο Περιβάλλοντος θα έπρεπε να απαντήσει στην Ευρωπαϊκή Επιτροπή για τα μέτρα που έχει λάβει στο Εθνικό Πάρκο Σχινιά,\nΔεδομένου ότι η χώρα δεν έχει την πολυτέλεια να οδηγείται στο Ευρωπαϊκό Δικαστήριο υπό την απειλή επιβολής βαρύτατων προστίμων εν μέσω οικονομικής κρίσης,\nΔεδομένου ότι οι επικλήσεις για μη ύπαρξη δασικών χαρτών είναι υποκριτικές και η κύρωσή τους αποτελεί χρόνια εκκρεμότητα,\nΠότε αναμένεται η κύρωση των δασικών χαρτών για όλη την Αττική και ποια η μέχρι τώρα πορεία κύρωσή τους στην υπόλοιπη επικράτεια ;\nΝομιμοποιείται ο υπουργός να ζητά τη μη εφαρμογή της νομοθεσίας από υφιστάμενες σ' αυτόν υπηρεσίες, επειδή προτίθεται να την αλλάξει;\nΓια ποιους λόγους δεν έχουν μετεγκατασταθεί μέχρι τώρα οι οχτώ ταβέρνες στο Εθνικό Πάρκο Σχινιά σύμφωνα και με τις προβλέψεις του ν.4280/2014;\nΠόσο πιθανόν εκτιμούν οι υπηρεσίες των υπουργείων σας το ενδεχόμενο να παραπεμφθεί η Ελλάδα για την υπόθεση του Εθνικού Πάρκου Σχινιά στο Ευρωπαϊκό Δικαστήριο;\nΠοια μέτρα έχετε λάβει, ποιες ενέργειες έχετε προγραμματίσει και ποια στρατηγική έχετε χαράξει προκειμένου να περιοριστούν οι παραπομπές της Ελλάδας για παραβίαση της περιβαλλοντικής νομοθεσίας στο Ευρωπαϊκό Δικαστήριο;\nΚαι ζητούνται να κατατεθούν:\nΤο σύνολο των εγγράφων της αλληλογραφίας της Ευρωπαϊκής Επιτροπής με τις ελληνικές Αρχές για την υπόθεση του Σχινιά, συμπεριλαμβανομένης της τελευταίας απάντησης που ήταν υποχρεωμένο να αποστείλει το υπουργείο Περιβάλλοντος στις 26.10.2015.\nΣτοιχεία για το συνολικό αριθμό ανοιχτών υποθέσεων παραβίασης του περιβαλλοντικού δικαίου από την Ελλάδα για το έτος 2015.\nΣπύρος Δανέλλης - Ηρακλείου\nΣπύρος Λυκούδης- Α' Αθήνας\nΓιώργος Αμυράς - Β' Αθήνας\nΓρηγόρης Ψαριανός - Β' Αθήνας\nΧάρης Θεοχάρης - Β' Αθήνας».


Καθαιρείται ο ιερέας που βίαζε την Έλενα Φρατζή στην Κύπρο – Άποψη Τώρα\nΣύμφωνα με το ρεπορτάζ της εφημερίδας «Φιλελεύθερος», ο Στυλιανός Σάββας δίχασε την Εκκλησία και την κοινωνία της Κύπρου όσο κανείς άλλος προσφάτως, όχι όμως και την κυπριακή δικαιοσύνη.\nΚαταδίκασε τον παπά σε διετή κάθειρξη, για την αδίστακτη σεξουαλική κακοποίηση της τότε μόλις 4 ετών Έλενας Φραντζή και πλέον αποβιώσασας, της οποίας την επιμέλεια είχε αναλάβει ως ανάδοχος.\nΣυγχρόνως, η κυπριακή δικαιοσύνη καλεί ξανά τη σύζυγο του ιερέα για περαιτέρω εξέταση της υπόθεσης της Έλενας. Συνοδικός μάλιστα μιλώντας στον «Φ» ανέφερε πως η καθαίρεση είναι το ελάχιστο που μπορεί να πράξει η Σύνοδος ώστε να κωπάσουν ως ένα βαθμό οι αντιδράσεις που προκλήθηκαν και οι οποίες πλέον έχουν ξεπεράσει τα όρια της Κύπρου…\nΠαράλληλα, από τα πρακτικά της Συνόδου προκύπτει ότι ο μητροπολίτης Πάφου Γεώργιος είχε εισηγηθεί επανεξέταση της υπόθεσης λόγω του ότι στο μεταξύ μεσολάβησαν οι δύο αποφάσεις των πολιτικών δικαστηρίων. Τότε όμως, σύμφωνα με τον μητροπολίτη Πάφου, ο μητροπολίτης Κιτίου είχε εκφράσει τη θέση πως «το θέμα δεν δύναται να επανεξετασθεί» ενώπιον της Ιεράς Συνόδου. Τέλος, στα πρακτικά καταγράφεται ότι: «Κατόπιν τούτων, ο μητροπολίτης Ταμασού λέγει ότι ως οικείος επίσκοπος αποσύρει την υπόθεσιν από την Ιεράν Σύνοδον και θα την εξετάσει ο ίδιος κατά την κρίσιν αυτού».\nPREVIOUS Previous post: Στην τελική του φάση το έργο αποχέτευσης ομβρίων υδάτων στο χωριό Ωρωπός\nNEXT Next post: Επίσκεψη Σεβασμιότατου Μητροπολίτου κ.κ Κύριλλου στην Ιερό Ναό Αγίας Μαρίνας και στον Ιερό Ναό Αγίου Κωνσταντίνου και Ελένης